
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1664 

25 Αυγούστου 1999 


ΑΠΟΦΑΣΕΙΣ 

Αριθ. 6879 

Έγκριση του Οργανισμού Εσωτερικής Υπηρεσίας (Ο.Ε.Υ.) 
του Δήμου Αρταίων Ν. Άρτας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Έχοντας υπόψη: 

1. Τις διατάξεις των άρθρων: 

α) 12 του Ν. 1188/81, β) 84 του Π.Δ. 410/1988, γ) 26 του 
Ν. 1832/89, δ) 26παρ. 6 Ν. 2130/93, ε) 8 παρ. 5 Ν. 2307/95, 
στ) 7 και 18 παρ. 12 Ν. 2503/97, ζ) 18 παρ. 2του Ν. 2539/97. 

2. Το αριθ. 11496/31.3.1999 έγγραφο του Υπουργείου 
Εσωτερικών Δημόσιας Διοίκησης και Αποκέντρωσης. 

3. Τις 4336/29.8.97 και 26912/17.10.1997 αποφάσεις 
του Γ ενικού Γ ραμματέα Περιφέρειας Ηπείρου «Ανάθεση 
μεταβίβαση αρμοδιοτήτων». 

4. Την αριθ. 253/1999 νόμιμη απόφαση του Δημοτικού 
Συμβουλίου Αρταίων με την οποία ψηφίζεται ο Οργανι¬ 
σμός Εσωτερικής Υπηρεσίας του Δήμου Αρταίων Ν. Άρ¬ 
τας, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δήμου Αρταίων που έχει ως εξής: 

ΚΕΦΑΛΑΙΟ Ά 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
ΥΠΗΡΕΣΙΩΝ ΔΗΜΟΥ ΑΡΤΑΙΩΝ 

Άρθρο 1 

Διάρθρωση υπηρεσιών 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες: 

1. Αυτοτελές Γραφείο υποστήριξης πολιτικών οργάνων 
και δημοσιότητας. 

2. Αυτοτελές γραφείο Προγραμματισμού, οργάνωσης 
και Πληροφορικής. 

3. Νομικής υποστήριξης. 

4. Διεύθυνση Διοικητικών και Οικονομικών Υπηρεσιών. 
Η Δ/νση συγκροτείται από: 

- Τμήμα Διοικητικών Λειτουργιών. 

- Τμήμα Οικονομικών Λειτουργιών. 

5. Διεύθυνση τεχνικών υπηρεσιών και περιβάλλοντος. 

- Τμήμα Τεχνικών Έργων και μελετών. 

- Τμήμα Πολεοδομίας και Πολεοδομικών εφαρμογών. 

- Τμήμα περιβάλλοντος. 

- Τμήμα Διοικητικής και λογιστικής υποστήριξης. 


Άρθρο 2 

Αρμοδιότητες Γ ραφείου υποστήριξης πολιτικών 
οργάνων και Δημοσιότητας. 

2.1 - Γραμματειακή υποστήριξη 
Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων Δημάρχου. Ρύθμιση συναντήσεων και επικοινωνιών 
του Δημάρχου και τήρηση ημερολογίου των προσωπικών 
επαφών του εντός και εκτός Δήμου. 

Τήρηση ειδικού πρωτοκόλλου Δημάρχου, προσωπικού 
αρχείου εγγράφων, πρακτικών συναντήσεων ή συμβου¬ 
λίων στα οποία μετέχει ο Δήμαρχος. Συγκέντρωση στοι¬ 
χείων ή εγγράφων που πρέπει να υπογραφούν από τα όρ¬ 
γανα και μέριμνα για την υπογραφή και διεκπεραίωσή 
τους. Τήρηση αρχείων αποφάσεωντου Δημάρχου και των 
λοιπών αποφάσεων των πολιτικών οργάνων. Διεξαγωγή 
κάθε υπηρεσίας που ανατίθεται από τον Δήμαρχο και δεν 
ανήκει στην αρμοδιότητα των υπολοίπων υπηρεσιών. Πα¬ 
ροχή πληροφοριών για τις δραστηριότητες και τις υπηρε¬ 
σίες του Δήμου προς τους πολίτες. 

2.2 - Γραμματεία Δημοτικού Συμβουλίου, Προέδρου 
Δ.Σ., Δημαρχιακής Επιτροπής, Αντιδημάρχων, Επιτρο¬ 
πών Δημοτικού Συμβουλίου, Τοπικών Συμβουλίων 
Κατάρτιση σε συνεργασία με τον Πρόεδρο του Δημοτι¬ 
κού Συμβουλίου της ημερήσιας διάταξης των συνεδριά¬ 
σεων του Δ.Σ. και ενημέρωση των μελών του Δ.Σ. για τα 
θέματα κάθε συνεδρίασης και τον χρόνο και τόπο διεξα¬ 
γωγής αυτής. 

Μέριμνα για την συγκέντρωση, αναπαραγωγή και απο¬ 
στολή στα μέλη του Δ.Σ. των διαφόρων εισηγήσεων και 
γενικά του ενημερωτικού υλικού που αντιστοιχεί στα θέ¬ 
ματα των συνεδριάσεων. Μέριμνα για τον χώρο των συνε¬ 
δριάσεων, την καλή λειτουργία των εγκαταστάσεων και 
την ύπαρξη της κατάλληλης υλικοτεχνικής υποδομής. 

Τήρηση των πρακτικών κατά την διάρκεια των συνε¬ 
δριάσεων, αρχείου πρακτικών και αποφάσεων του Δ.Σ. 
Δακτυλογράφηση και αναπαραγωγή των αποφάσεων του 
Δ.Σ. και αποστολή τους στην Δ/νση Τοπικής Αυτοδιοίκη¬ 
σης και Δ/σης του Νομού και όπου απαιτείται. Ενημέρω¬ 
ση των υπηρεσιών του Δήμου για τις εγκεκριμένες απο- 
φάσειςτου Δ.Σ. Ενημέρωση των αρμοδίων επιτροπών του 
Δ.Σ. για τα θέματα που παραπέμπονται σε αυτές από το 
Δ.Σ. προς μελέτη ως και παρακολούθηση της διαδικασίας 
επεξεργασίας τους και προετοιμασία για την έγκαιρη ε- 
πανεισαγωγή τους στο Δημοτικό Συμβούλιο προς λήψη ο¬ 
ριστικής απόφασης. 

Παροχή κάθε είδους γραμματειακής υποστήριξης 

προς τον Πρόεδρο του Δ.Σ., τη Δημαρχιακή Επιτροπή, 
τους Αντιδημάρχους, τον Γενικό Γραμματέα, τους ειδι¬ 
κούς Συμβούλους ή επιστημονικούς συμβούλους ή ειδι¬ 
κούς συνεργάτες και το Γραφείο Νομικής υποστήριξής. 
Παροχή κάθε είδους γραμματειακής υποστήριξης προς 
τις μόνιμες και έκτακτες επιτροπές που συνιστάτο Δημο¬ 
τικό Συμβούλιο, τα Τοπικά συμβούλια (ενημέρωση για τα 
θέματα και τον χρόνο συνεδρίασης, διανομή εισηγήσεων 
προς τα μέλη των επιτροπών, τήρηση πρακτικών, τήρηση 
αρχείου πρακτικών, δακτυλογράφηση - αναπαραγωγή ει¬ 
σηγήσεων κ.λ.π,), 

Τήρηση αρχείου εκπροσώπων του Δήμου σε διάφο¬ 
ρους φορείς και όργανα. Φροντίδα για την αποστολή 
στοιχείων προς τους προηγουμένους εκπροσώπους, επι¬ 
κοινωνία, παραλαβή και εσωτερική διεκπεραίωση των εκ¬ 
θέσεων των εκπροσώπων προς τον Δήμο. 

Τήρηση αρχείου αποφάσεων του Δημάρχου και Αντι- 
δημάρχων. 

2.3 - Δημοσιότητα - επικοινωνία - Διεθνείς σχέσεις. 
Επεξεργασία, κατάρτιση, εισήγηση και εκτέλεση προ¬ 
γραμμάτων προβολής του έργου και των υπηρεσιών που 
παρέχει ο Δήμος. 

Οργανωτική προετοιμασία και υποστήριξη ενημερωτι¬ 
κών συνεδρίων, συνελεύσεων, εορτών, δεξιώσεων και γε¬ 
νικά εκδηλώσεων του Δήμου. 

Παρακολούθηση δημοσιεύσεων του τύπου ή εκπο¬ 
μπών στα Μέσα Μαζικής Επικοινωνίας και μέριμνα για την 
προετοιμασία ανάλογων δημοσιεύσεων με στόχο την 
προάσπιση των συμφερόντων του Δήμου. 

Συνεργασία με τους δημοσιογράφους και οργάνωση 
των συνεντεύξεων τύπου. Συνεργασία με τον Τοπικό Τύ¬ 
πο για τα τοπικά θέματα. 

Δημοσίευση διακυρήξεων και ανακοινώσεων των υπη¬ 
ρεσιών του Δήμου. Σχεδιασμός, εισήγηση και εφαρμογή 
προγραμμάτων προβολής του έργου και των υπηρεσιών 
που παρέχει ο Δήμος. 

Επιμέλεια ενημερωτικών εκπομπών του Δήμου στα 
ΜΜΕ και ενημερωτικών εκδόσεων. Συγκέντρωση ειδήσε¬ 
ων από το χώρο του Δήμου, επεξεργασία υλικού, σχεδια- 
σμός, εισήγηση και εφαρμογή προγραμμάτων διανομής 
τους. 

Τήρηση πληροφοριακού αρχείου δημοσιεύσεων η εκ¬ 
πομπών που αφορούν το Δήμο καθώς και των σχετικών α¬ 
παντήσεων. 

Συνεργασία με τις λοιπές υπηρεσίες του Δήμου για την 
τήρηση αρχείου τοπικών, εθνικών, διεθνών και ξένων φο- 

ρέων. . _ , 

Επιμέλεια της διοργάνωσης, της υποδοχής, φιλοξενίας 
και ξενάγησης των ξένων αντιπροσωπειών. Υποστήριξη 
των αιρετών οργάνων και των υπηρεσιών για τη διοργά¬ 
νωση των συναντήσεων με προσκεκλημένους από το ε¬ 
ξωτερικό και αντιστοίχων επισκέψεων της Δημοτικής Αρ¬ 
χής. Επιμέλεια για την δημιουργία σελίδων προβολής των 
ιστορικών μνημείων και άλλων πληροφοριών (τουριστι¬ 
κών, εδαφικών κ.λ.π.) στο ΙΝΤΕΡΝΕΤ. 

Πληροφόρηση των δημοτών για κάθε δραστηριότητα 
του Δήμου, για τα δικαιώματάτους και τις ενέργειες που 
απαιτούνται για την διεκπεραίωση των υποθέσεών τους. 
Παραλαβή από τους Δημότες υποδείξεων, προτάσεων 
και παραπόνων. Διάθεση ενημερωτικών φυλαδίων, οδη¬ 
γιών, εντύπων σχετικών με την εξυπηρέτηση των δημο¬ 
τών. Συνεχής παρακολούθηση και Συνεργασία με τα Νο¬ 
μικά πρόσωπατου Δήμου σε θέματα που άπτονται του έρ¬ 
γου τους και προβολή αυτού από τα Μέσα Επικοινωνίας. 

Φροντίζει μέσω του γραφείου προμηθειών, για τον ε¬ 
μπλουτισμό του Δήμου, με είδη διακόσμησης και μεγα- 


φωνικής μετάδοσης των οργανωμένων απο αυτόν εορ¬ 
τών και άλλων παρομοίων εκδηλώσεων. 

Το τηρούμενο βιβλίο εθνικών και τοπικών εορτών περι¬ 
λαμβάνει λεπτομερώς στοιχεία που αφορούν την διοργά¬ 
νωση αυτών. Τηρεί το βιβλίο επισήμων προσώπων, όπως 
αυτά καθορίζονται. 

Μεριμνά για την έγκαιρη εκτύπωση και αποστολή των 
προσκλήσεων στα πρόσωπα που καλούνται στις διοργα- 
νούμενες από το Δήμο εκδηλώσεις. 

Μεριμνά για την κατάλληλη διακόσμηση του Δημοτικού 
καταστήματος και των αιθουσών αυτού κατά τις διοργα- 
νούμενες από τον Δήμο τελετές γενικά. 

Μεριμνά για τον σημαιοστολισμό και την διακόσμηση γε¬ 
νικά της πόλης και των δημοτικών καταστημάτων κατά τις 
εθνικές και λοιπές εορταστικές εκδηλώσεις. Ενημερώνει 
τον Δήμαρχο για τις διάφορες γιορτές γενικά και δεξιώσεις 
που οργανώνονται από άλλες αρχές, σωματεία, οργανώ¬ 
σεις, συλλόγους και άλλους φορείς και που έχει κληθεί να 
παραστεί και συνεργάζεται γιατον σκοπό αυτό άμεσα μετο 
επιμέρους γραφείο του Δημάρχου ώστε η εκπλήρωση των 
υποχρεώσεων αυτών (του Δημάρχου) να είναι πλήρης. 

Προέρχεται στις αναγκαίες υπηρεσιακές ενέργειες και 
εισηγείται τις απαιτούμενες διαδικασίες για την απονομή 
τιμητικών διακρίσεων ενημερώνοντας για το σκοπό αυτό 
ειδικό βιβλίο. 

Μεριμνά σε συνεργασία με τις λοιπές υπηρεσίες την έ¬ 
γκαιρη ψήφιση των πιστώσεων που απαιτούνται για την 
πραγματοποίηση όλων των προαναφερομένων δραστη¬ 
ριοτήτων του Δήμου. 

Άρθρο 3 

Αυτοτελές Γραφείο Προγραμματισμού, οργάνωσης και 
Πληροφορικής και Ευρωπαϊκών Προγραμμάτων. 

3.1 Προγραμματισμός - οργάνωση 
Καταγραφή των μηνυμάτων των καιρών, ως προς τις 
κοινωνικές, πολιτικές, επιστημονικές, οικονομικές και ορ¬ 
γανωτικές εξελίξεις σε γενική κλίμακα, αλλά κυρίως σε 
ό,τι ανάγεται στον τομέα της Τοπικής Αυτοδιοίκησης και 
μέθόδευση της προσαρμογής των λειτουργιών του Δή¬ 
μου με βάση τα νέα δεδομένα. Μεθοδεύει επίσης την 
πραγμάτωση των σκέψεων και των στόχων της διοίκησης 
του Δήμου μέσα από ανάλογα προγράμματα τα οποία συ¬ 
ντάσσει σε συνεργασία με το υπόλοιπο επιστημονικό 

προσωπικό των υπηρεσιών του Δήμου. 

Εισήγηση σε διοικητικούς και υπηρεσιακούς παράγο¬ 
ντες και συνεργάζεται μ’ αυτούς για την συγκέντρωση και 
αξιοποίηση των αναγκαίων στοιχείων προκαθορισμού, 
δραστηριοποίησης και προσαρμογής στα νέα συστήματα 
διοίκησης και διαχείρησης. 

Έρευνα και συνεχής συγκέντρωση πληροφοριακών 
στοιχείων που αφορούν την υφιστάμενη κατάσταση στην 
περιοχή του Δήμου και συνθέτουν τα χαρακτηριστικά ή ι¬ 
διαιτερότητες του Δήμου από κοινωνική, πολιτιστική και 
οικονομική άποψη. 

Επεξεργασία των προηγούμενων στοιχείων και εξαγω¬ 
γή συμπερασμάτων ως προς τις πραγματικές ανάγκες 
των πολιτών και του τοπικού περιβάλλοντος. 

Συνεχής συγκέντρωση στοιχείων, ανάλυση, επεξεργα¬ 
σία και εξαγωγή συμπερασμάτων για την ποιότητα των 
κάθε φύσης υπηρεσιών που παρέχονται προς τους πολί¬ 
τες τόσο από τις δραστηριότητες του Δήμου όσο και από 
τις δραστηριότητες άλλων φορέων τοπικού ενδιαφέρο¬ 
ντος (δημοσίων, κοινωνικών, ιδιωτικών) εκτός του Δήμου. 

Φροντίδα για τη συγκέντρωση στοιχείων που αφορούν 
τις αποφάσεις και τα προγράμματα δράσεις των τοπικών 
συμβουλίων και των τοπικών φορέων στην περιοχή του 
Δήμου. 

Φροντίδα για τη συγκέντρωση στοιχείων από το εξωτε¬ 
ρικό περιβάλλον του Δήμου που επηρεάζουν τις δραστη¬ 
ριότητες του (π.χ. Κυβερνητική πολιτική και προγράμμα¬ 
τα, προγράμματα και κατευθύνσεις Ευρωπαϊκής Ένωσης 
και διεθνών οργανισμών, προγράμματα και τεχνολογία α¬ 
πό την ΚΕΔΚΕ. την ΕΕΤΑΑ κ.λ.π.). 

Ασχολείται ιδιαίτερα με θέματα Ευρωπαϊκής Ένωσης, 
ενημερώνει αμέσως επί των διαφόρων προγραμμάτων 
αυτής και εισηγείται έγκαιρα τις αναγκαίες ενέργειες του 
Δήμου με σκοπό την ένταξή του σε αυτά. 

Με το επιστημονικό προσωπικό του Δήμου συντάσσουν 
τις μελέτες και ασχολούνται με τα προγράμματα αυτά με 
στόχο την παρέμβαση του Δήμου και στις υπηρεσίες και 
στα διάφορα κοινωνικά στρώματα. 

Φροντίδα για την συγκέντρωση συνθέτων (επεξεργα¬ 
σμένων πληροφοριακών στοιχείων και Τεχνογνωσίας που 
είναι δυνατόν να βοηθήσουν τις επιδιώξεις του Δήμου 
(π.χ. Κλάδους και αναπτυξιακές μελέτες, έρευνες, ειδικές 
μελέτες διαμόρφωσης και τυποποίησης τεχνογνωσίας 
στο χώρο της Τοπικής Αυτοδιοίκησης κ.λ.π.). 

Αξιολόγηση της Δημοτικής πολιτικής και της πολιτικής 
άλλων φορέων για την ανάπτυξη της περιοχής. 

Μελέτη, επεξεργασία και διατύπωση προτάσεων και ει¬ 
σηγήσεων προς τα πολιτικά όργανα του Δήμου που αφο¬ 
ρούν τους περιοδικούς στόχους του. 

Οι στόχοι αυτοί είναι δυνατόν να αφορούν ζητήματα: 
Κοινωνικά, πολιτιστικά, περιβαντολογικά, πολεοδομι¬ 
κά, τεχνικών υποδομών Οικονομικής Ανάπτυξης. 

Πολλές από τις παραπάνω προτάσεις είναι δυνατόν να 
προέρχονται από τα πολιτικά όργανα, τους θυγατρικούς 
φορείς, τα τοπικά Συμβούλια και από τις υπηρεσίες του 
Δήμου οπότε το γραφείο λειτουργεί ως σημείο συγκέ¬ 
ντρωσης των επιμέρους προτάσεων και διατύπωσής τους 
σε ενιαίες εισηγήσεις μετά από εξέτασή τους στο Συμ¬ 
βούλιο Συντονισμού εργασιών του Δήμου. 

Φροντίδα για τη συγκέντρωση των προτάσεων - εισηγή¬ 
σεων που αφορούν τα περιοδικά προγράμματα δράσης 
του Δήμου κατ’ αντιστοιχεία προς τους παραπάνω στό¬ 
χους, συνολική διατύπωση των περιοδικών προγραμμά¬ 
των και αντιστοίχων προϋπολογισμών δράσης και λει¬ 
τουργίας του Δήμου. Τα προγράμματα αυτά πέραν των 
άλλων περιλαμβάνουν και: 

(α) Το πρόγραμμα χρηματοδότησης της λειτουργίας 
και δράσης του Δήμου. 

(β) Το πρόγραμμα εκπόνησης ειδικών μελετών και ε¬ 
φαρμογής μελετών. , , 

(γ) Το πρόγραμμα μελετών και κατασκευής τεχνικών ερ- 

γων. , Ω , 

(δ) Το πρόγραμμα εξασφάλισης του αναγκαίου ανθρω¬ 
πίνου δυναμικού. 

(ε) Το πρόγραμμα εκπαίδευσης - επιμόρφωσης προσω¬ 
πικού. 

Συνεργασία με τις επιμέρους Υπηρεσίες του Δήμου για 
την προδιαγραφή των ενεργειών και δραστηριοτήτων που 
περιλαμβάνονται στα προγράμματα δράσης του Δήμου. 

Υποστήριξη των πολιτικών οργάνων και των υπηρεσιών 
του Δήμου στη συνεργασία με ξένους ή διεθνείς φορείς 
για τη λήψη τεχνογνωσίας ή εξασφάλιση χρηματοδότη¬ 
σης για συγκεκριμένα προγράμματα του Δήμου. 

Συνεχής συγκέντρωση στοιχείων, παρακολούθηση υ¬ 
λοποίησης των προγραμμάτων δράσης του Δήμου και 
σχετική ενημέρωση των πολιτικών οργάνων και των υπη¬ 
ρεσιών. 

Συνεχής συγκέντρωση στοιχείων, αναλυση, επεξεργα¬ 
σία και εξαγωγή συμπερασμάτων και εκτιμήσεων που α¬ 
φορούν την απόδοση του υπηρεσιακού μηχανισμού. 


Επεξεργασία Οικονομικών στοιχείων και εξαγωγή συ¬ 
μπερασμάτων για την εκμετάλευση και το κόστος παρο¬ 
χής των υπηρεσιών του Δήμου. Στατιστική παρακολούθη¬ 
ση και εισήγηση της τιμολογιακής πολιτικής ως προς την 
χρέωση ανταποδοτικών υπηρεσιών προς τους πολίτες σε 
συνεργασία με τις αντίστοιχες υπηρεσίες. 

Παρακολούθηση της δραστηριότητας των θυγατρικών 
φορέων του Δήμου (ΝΠΔΔ και επιχειρήσεις) και υποστή¬ 
ριξη αυτών σε θέματα προγραμματισμού, οργάνωσης, Δι¬ 
οίκησης, πληροφορικής και διασύνδεσης με τις υπηρε¬ 
σίες του Δήμου, συντονισμός των προγραμμάτων δρά¬ 
σης τους. 

Επεξεργασία και εφαρμογή προγραμμάτων της Ευρω¬ 
παϊκής ' Ενωσης σε συνεργασία με τις ως άνω επιχειρήσεις 
και συνεργασία και με τις υπηρεσίες του Δήμου σε επι¬ 
στημονική υποστήριξη για τον σκοπό αυτό. Σχεδιασμός 
και οργάνωση προγραμμάτων σε θέματα παιδείας - Αθλη¬ 
τισμού - Νεολαίας - Πολιτισμού - Κοινωνικής πολιτικής των 
οποίων η εκτέλεση θα γίνεται από τις σχετικές υπηρεσίες. 

3.2 Πληροφορική 

Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου. 

Εισήγηση για κατανομή αρμοδιοτήτων και συντονισμός 
του προσωπικού μηχανοργάνωσης. 

Εκπαίδευση του προσωπικού του Δήμου σε θέματα Μη¬ 
χανοργάνωσης και χρήσης μηχανογραφικού εξοπλι- 
σμού. 

Φροντίδα για τον συντονισμό και την ομαλή λειτουργία 
των εφαρμογών που δεν αναπτύσσει ο ίδιος ο Δήμος κα¬ 
θώς και η ανάπτυξη μικρών εφαρμογών που ενδέχεται να 
προκόψουν ανάλογα με τις ανάγκες του Δήμου. 

Εποπτείατης συντήρησης των εφαρμογών του Δήμου. 

Δημιουργία, οργάνωση και διατήρηση μηχανογραφι¬ 
κής Βιβλιοθήκης για τα προγράμματα του συστήματος 
και των εφαρμογών. 

Έλεγχος απόδοσης του συστήματος. 

Βελτίωση, επέκταση και τυχόν μετατροπή του μηχανο¬ 
γραφικού κέντρου. 

Σημειώνεται ότι ο ρόλος του γραφείου προγραμματι¬ 
σμού - οργάνωσης και πληροφορικής είναι επιτελικός και 
γνωμοδοτικός προς τα πολιτικά όργανα, τις υπηρεσίες 
και τους θυγατρικούς φορείς του Δήμου και πάντοτε με¬ 
τά από σχετική συνεργασία μεταξύ τους διαμορφώνει τις 
εισηγήσεις του. 

Άρθρο 4 

Γραφείο Νομικής υποστήριξης. 

Οι αρμοδιότητες του γραφείου συνοψίζονται ως κάτω- 
θι: 

1. Παροχή νομικής υποστήριξης προς τα πολίτικα Ορ¬ 
γανα του Δήμου για την προώθηση των επιδιώξεων - στό¬ 
χων - συμφερόντων του Δήμου. 

2. Παρέχει στα πολιτικά πρόσωπα, τον πρόεδρο του 
Δ.Σ. και στις υπηρεσίες κάθε ζητούμενη γνώμη και συμ¬ 
βουλή για κάθε θέμα που αναφέρεται σε υποθέσεις αρ¬ 
μοδιότητας του Δήμου, των Νομικών προσώπων και επι¬ 
χειρήσεων αυτού. 

3. Μελετά, ερευνά και εδραιώνει νομικά κάθε υπόθεση 
που είναι συνδεδεμένη με τα συμφέροντα του Δήμου. 

4. Έχει την ευθύνη σ’ ότι αφορά την προστασία της 
Δημοτικής περιουσίας από νομική άποψη. 

5. Επεξεργάζεται σε τελική φάση τα από τις υπηρεσίες 
του Δήμου συντασσόμενα σχέδια συμφωνιών, διακυρή- 
ξεων. κανονιστικών πράξεων κ.λ.π. που ανάγονται στον 
κύκλο της αρμοδιότητάς τους. 

6. Συντάσσει τα σχέδια όλων των πράξεων συμφωνίας 

που ενεργεί ο Δήμος ή τα ιδρύματα, Νομικά πρόσωπα και 
επιχειρήσεις αυτού με οποιαδήποτε πρόσωπα (φυσικά ή 
νομικά). 

7. Επιλαμβάνεται των υποθέσεων κληροδοσιών και δω¬ 
ρεών κινητών και ακινήτων, επεξεργαζόμενο τις διαδικα¬ 
σίες νομιμοποίησης του Δήμου έναντι αυτών. 

8. Επεξεργάζεται νομικά προγραμματικές συμβάσεις 
του Δήμου. Συμβόλαια, συμβάσεις εργασίας και έργου, 
διακυρήξεις κ.λ.π. 

9. Παραστάσεις σε όλα τα Δικαστήρια για όλες τις υπο¬ 
θέσεις του Δήμου ενημερούμενο προς τούτο επαρκώς 
και εγκαίρως. 

10. Παραστάσεις στις διοικητικές αρχές για την προά¬ 
σπιση των συμφερόντων του Δήμου. 

11. Εισηγείται την κατάργηση δικών, σε όσες περιπτώ¬ 

σεις η συνέχισή τους προβλέπεται αλυσιτελής και ασύμ¬ 
φορη· , . 

12. Τηρεί βιβλίο πορείας Δικαστικών υποθέσεων, γνω¬ 
μοδοτήσεων και αρχείο Εγκυκλίων, γνωμοδοτήσεων, Νό¬ 
μων, Διαταγμάτων, αποφάσεων σε θέματα νομικά. 

13. Τηρεί και ενημερώνει τον διαρκή Κώδικα νομοθε¬ 
σίας ή οποιοδήποτε νομικό βοήθημα προμηθεύεται ο Δή¬ 
μος για την διευκόλυνσή του. 

Άρθρο 5 

Διεύθυνση Διοικητικών και Οικονομικών Υπηρεσιών. 

5.1 Αντικείμενα Διεύθυνσης 
Η Διεύθυνση έχει ως αντικείμενα: 

Στην αποκλειστική δικαιοδοσία της υπάγονται τα θέμα¬ 
τα της Τοπικής Αυτοδιοίκησης, σε ό,τι αφορά τον Κώδικα 
της περί Δήμων και Κοινοτήτων Νομοθεσίας, η παροχή 
αρμοδιοτήτων στους Οργανισμούς Τοπικής Αυτοδιοίκη¬ 
σης, η αποκέντρωση η περιφερειακή ανάπτυξη και γενι¬ 
κότερα ό,τι ανάγεται στην εξέλιξη και στην λειτουργία 
της. 

Η εκπαίδευση, οι έρανοι, η περίθελψη, η ίδρυση Δημο¬ 
σίων υπηρεσιών και άλλων Οργανισμών στην περιφέρεια 
του Δήμου, η στατιστική, ο τουρισμός και κάθε άλλη αρ¬ 
μοδιότητα που υπάγεται στον τομέα Διοίκησης και δεν 
προσδιορίζεται στον παρόντα Οργανισμό. 

’ Εχει την ευθύνη της εγκατάστασης των υπηρεσιών στα 
Δημοτικά καταστήματα. 

Εισηγείται στον Δήμαρχο την τοποθέτηση, κατανομή, 
μετακίνηση, μετάταξη και όλες τις υπόλοιπες μεταβολές 
στο προσωπικό του Δήμου. 

Την τήρηση των διαδικασιών και αρχείων που έχουν 
σχέση με τα θέματα προσωπικού του Δήμου. 

Την διοικητική μέριμνα του Δήμου, την λειτουργία συ¬ 
ντήρηση του συστήματος καταγραφής και στη συνέχεια 
αξιοποίησης των στοιχείων δημοτικής κατάστασης και 
του Ληξιαρχείου του Δήμου. 

Τον έλεγχο και την τήρηση των διαδικασιών Οικονομι¬ 
κού προγραμματισμού και ελέγχου του Δήμου (περιοδι¬ 
κοί προϋπολογισμοί, απολογισμοί, ταμειακά προγράμμα¬ 
τα, εσωτερικός έλεγχος, οικονομική πληροφόρηση 

Τον έλεγχο και τήρηση των διαδικασιών βεβαίωσης των 
κάθε φύσης εσόδου του Δήμου, την τήρηση των διαδικα¬ 
σιών ελέγχου των δαπανών του Δήμου. Την διαχειριστική 
παρακολούθηση της περιουσίας του Δήμου. 

Τον έλεγχο και τήρηση των διαδικασιών Εισπράξεων, 
πληρωμών και γενικότερα των διαδικασιών λογιστικής α- 
πεικόνησης των Οικονομικών πράξεων του Δήμου. Την 
διοικητική και οικονομική υποστήριξη των Ν.Π.Δ.Δ. και ε¬ 
πιχειρήσεων του Δήμου. 

Ανακοινώνει στο προσωπικό τις εγκύκλιες διατάξεις και 
αποφάσεις του Δημάρχου, τις αναφερόμενες στην κατά¬ 


σταση του προσωπικού και στην λειτουργία των υπηρε¬ 
σιών. 

Ανακοινώνει στο προσωπικό το ισχύον κάθε φορά ωρά¬ 
ριο εργασίας και επιβλέπει μέσω του Γραφείου σε θέμα¬ 
τα προσωπικού την ακριβή τήρησή του. 

Συνεργάζεται με την Δ/νση Τεχνικών υπηρεσιών και πε¬ 
ριβάλλοντος ως και με τα Γ ραφεία υποστήριξης πολιτι¬ 
κών οργάνων σε θέματα προγραμματισμού - οργάνωσης 
πληροφορικής και σε θέματα ενδιαφέροντος του Δήμου 
προγραμμάτων Ευρωπαϊκής Ένωσης. 

Τα αντικείμενα της Διεύθυνσης υλοποιούνται με την 
δραστηριοποίηση των παρακάτω διοικητικών ενοτήτων. 

5.2 Τμήμα Διοικητικών Λειτουργιών. 

5.2.1 Θέματα προσωπικού. 

Φροντίζει για την συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της πολιτείας σε θέματα προσωπικού του Δήμου. 

Τήρηση των διαδικασιών που αφορούν την πρόσληψη, 
απόλυση, προαγωγή, παραίτηση, τοποθέτηση κ.λ.π. του 
προσωπικού του Δήμου με οποιαδήποτε σχέση εργασίας 
σύμφωνα με τις εκάστοτε ισχύουσες διατάξεις. 

Τήρηση των διαδικασιών ελέγχου παρουσίας, παροχής 
αδειών, αξιολόγησης και άσκησης πειθαρχικού δικαίου 
στο προσωπικό του Δήμου με οποιαδήποτε σχέση εργα¬ 
σίας με τις εκάστοτε ισχύουσες διατάξεις. 

Τήρηση των μητρώων και φακέλλων του προσωπικού 
του Δήμου, με οποιαδήποτε εργασιακή σχέση με την συ¬ 
γκέντρωση και καταγραφή των κάθε είδους μεταβολών. 
Τήρηση των διαδικασιών συγκέντρωσης και καταγραφής 
των πληροφοριών που έχουν σχέση με τον καθορισμό των 
κάθε φύσεως αμοιβών και παροχών προς το προσωπικό 
οποιοσδήποτε εργασιακής σχέσης του Δήμου. 

Παροχή πληροφοριών, προφορικών ή γραπτών προς 
το προσωπικό του Δήμου που αφορούν την υπηρεσιακή 
του κατάσταση. 

Μέριμνα για την ενημέρωση των μηχανογραφικών στοι¬ 
χείων του προσωπικού με τα προηγούμενα στοιχεία και ό¬ 
τι έχει σχέση με τις υπηρεσιακές μεταβολές του. 

Εφαρμογή των Συλλογικών συμβάσεων εργασίας και 
των νόμων που αφορούν τις αμοιβές όλου του προσωπι¬ 
κού του Δήμου με οποιαδήποτε σχέση εργασίας. 

Τηρεί διαρκώς ενημερωμένο πίνακα που εμφανίζει την 
οργανική διάρθρωση των υπηρεσιών του Δήμου και την 
κατανομή του προσωπικού στις αντίστοιχες θέσεις. 

Ύστερα από συνεννόηση με τον Δ/ντή και τον Προϊστά¬ 
μενο του τμήματος πληροφορεί το Υπηρεσιακό Συμβού¬ 
λιο για κάθε υπόθεση που ανήκει στην αρμοδιότητά του, 
προβαίνει στις ενδεικνυόμενες ενέργειες πάνω στις από 
αυτό εκδιδόμενες γνωμοδοτήσεις ή αποφάσεις και ειση- 
γείται αναλόγως στον Δ/ντη ενημερώνοντας περί των ει¬ 
σηγήσεων αυτών τον προϊστάμενο του τμήματος. 

5.2.2 Διοικητική μέριμνα 

Χαρακτηρίζει με τα στοιχεία των φακέλλων του αρχεί¬ 
ου, πρωτοκολλεί, διεκπεραιώνει και αρχειοθετεί την αλ¬ 
ληλογραφία που του παραδίδεται. 

Στην έννοια του όρου "διεκπεραίωση" περιλαμβάνεται 
και η υποχρέωση της παράδοσης των διαφόρων εγγρά¬ 
φων στα αρμόδια γραφεία για ενέργεια, μαζί με τα επισυ- 
ναπτόμενα στοιχεία όπου αυτά αφορούν τρέχουσες ή εκ¬ 
κρεμείς υποθέσεις του Δήμου. 

Παραδίδει στους αρμόδιους υπαλλήλους διεκπεραιω- 
τικών καθηκόντων την αλληλογραφία γενικά του Δήμου 
για την νόμιμη διεκπεραίωσή της. 

Προβαίνει στην ανάρτηση, στο πλαίσιο των ανακοινώ¬ 
σεων, όλων για το σκοπό αυτό επιδιδομένων στο Δήμο α¬ 
ποφάσεων, κλήσεων κ.λ.π. με την υποχρέωση έγκαιρης 

συλλογής αυτών σε εύλογο χρονικό διάστημα, αρχειοθέ¬ 
τησης αυτών τηρούμενης και οιασδήποτε άλλης καθορι¬ 
σμένης διαδικασίας. 

Έχει την ευθύνη της διαφύλαξης των αρχείων του Δή¬ 
μου και της καλής διατήρησης αυτών. 

Έχει την ευθύνη της τήρησης των ενεργών και ιστορι¬ 
κών αρχείων σύμφωνα με τις ισχύουσες διατάξεις. 

Παρέχει κάθε είδους γραμματειακής υποστήριξης για 
τις ανάγκες των υπηρεσιών του Δήμου (τηλεφωνικό κέ¬ 
ντρο, τέλεξ, φαξ, ασφάλεια κτιρίων, γραφείων, φωτοαντι- 
γραφήσεις, δακτυλογραφήσεις κ.λ.π.). και φροντίζει για 
την καθαριότητα των Δημοτικών κατ/των. 

5.2.3 Ληξιαρχείο - Τέλεση Πολιτικών Γάμων 

Τήρηση και συνεχής ενημέρωση αρχείων στα οποία κα¬ 
ταγράφονται τα ληξιαρχικά γεγονότα που συμβαίνουν 
στην περιφέρεια του Δήμου ήτοι γεννήσεις, γάμοι, θάνατοι 
καθώς επίσης και κάθε μεταγενέστερο γεγονός που συν¬ 
δέεται με αυτά όπως βαπτίσεις, διαζύγια κ.λ,π. σύμφωνα 
πάντοτε με τις ισχύουσες θεσμοθετημένες διαδικασίες. 

Τήρηση αρχείων επισήμων εγγράφων ληξιαρχικών γε¬ 
γονότων. Περιοδική ενημέρωση των κρατικών υπηρεσιών 
για τις γεννήσεις, θανάτους που συνέβησαν στην περιφέ¬ 
ρεια του Δήμου. 

Ενημέρωση της δημοτικής κατάστασης και των αντι¬ 
στοίχων τμημάτων άλλων ΟΤΑ για τα ληξιαρχικά γεγονό¬ 
τα που επηρεάζουν τα στοιχεία μητρώων, αρχείωνπου τη¬ 
ρούνται στα τμήματα αυτά. 

Συνεργασία με τα Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

Μεριμνά για την τήρηση των θεσμοθετημένων διαδικα¬ 
σιών για την διεξαγωγή των πολιτικών γάμων και συνερ¬ 
γασία με τις άλλες υπηρεσίες του Δήμου (Γραμματειακή 
υποστήριξη και έσοδα) για τον σκοπό αυτό. 

5.2.4 Δημοτική κατάσταση. 

Κατάρτιση ετησίωςτου μητρώου αρρένων, τήρηση των 
αρχείων αυτών, ενημέρωση και τήρηση αρχείου των με¬ 
ταβολών που επέρχονται σε αυτά (αλλαγή επωνύμου, 
προσθήκης πατρονύμου, μητρονύμου, κυρίου ονόματος 
κ.α. στοιχείων). 

Κατάρτιση ετησίως των στρατολογικών πινάκων και έκ¬ 
δοση των απαιτουμένων πιστοποιητικών. Έκδοση των α- 
παιτούμενων πιστοποιητικών για την εισαγωγή των ενδια- 
φερομένωνστις διάφορες στρατιωτικές σχολές. 

Σύνταξη και τήρηση των μητρώων διαφόρων απογρα- 
φών στρατολογικού ενδιαφέροντος. 

Διεκπεραίωση των διαδικασιών για την εγγραφή αδή¬ 
λωτων, την εξακρίβωση της ιθαγένειας αυτών καθώς και 
την διόρθωση των κάθε είδους εσφαλμένων εγγραφών 
στα μητρώα. 

Επιμέλεια της εφαρμογής της εκλογικής νομοθεσίας 
που ανατίθενται στον Δήμο από τον Εκλογικό νόμο. 

Παραλαβή σχετικών δικαιολογητικών και έκδοση συνα¬ 
φών με τα εκλογικά βιβλιάρια πιστοποιητικών. 

Παράδοση εκλογικών βιβλιαρίων στους δικαιούχους 
δημότες. 

Τήρηση εκλογικών καταλόγων και φροντίδα για την κα¬ 
τά τον νόμο αναθεώρηση αυτών. 

Έκδοση πιστοποιητικών εγγυτέρων συγγενών βάσει ε¬ 
νόρκου βεβαιώσεων μαρτύρων. 

Έκδοση πιστοποιητικών που ανάγονται στον κύκλο αρ¬ 
μοδιοτήτων του εν λόγω γραφείου σύμφωνα με τις ισχύ- 
ουσες διατάξεις και νόμους. 

5.2.5 Κοινωνική Πολιτική 

Έχει την ευθύνη εφαρ μογής προγραμμάτων κοινωνικών 
παροχών από τον Δήμο η οποία γίνεται σε τρία επίπεδα 


1. Σε επίπεδο ατομικής εξυπηρέτησης. 

Αφορά τη βοήθεια και την προσπάθεια αντιμετώπισης 
προβλημάτων των δημοτών κατοίκων ήτοι προσωπικών - 
οικογενειακών. Προς τούτο αναπτύσσει συνεργασία με 
συναφείς επιστημονικές ειδικότητες ψυχολόγους, ψυχιά¬ 
τρους, παιδαγωγούς κ.λ,π. και με Αρχές ή Υπηρεσίες Δη¬ 
μόσιες αλλά και του ιδιωτικού τομέα που σχετίζονται άμε¬ 
σα ή έμμεσα μετά ως άνω προβλήματα και αρμοδιότητες 
(τυπικές ή ουσιαστικές) για την λύση των ή την αντιμετώ¬ 
πισή των. 

2. Σε επίπεδο ομάδας. 

Αφορά την δημιουργία ομάδων ατόμων με ειδικές ανά¬ 
γκες ή συναφή προβλήματα. Οι ομάδες αυτές μπορούν 
να λειτουργούν σε συγκεκριμένο χώρο και χρόνο, Κατα¬ 
βάλλεται προσπάθεια, μέσα από αυτόν τον τρόπο, κοινω¬ 
νικοποίησης των ατόμων αυτών και γενικότερης ή από πε¬ 
ρισσότερες πλευρές αντιμετώπιση των ειδικών προβλη¬ 
μάτων των ομάδων αυτών. 

Επίσης αξιοποιεί προγράμματα της Ευρωπαϊκής Ένω¬ 
σης και παρεμβαίνει μέσα από αυτά στον χώρο αυτόν σε 
συνεργασία με τις υπόλοιπες υπηρεσίες του Δήμου και τα 
Ν.Π.Δ.Δ. ως και τις επιχειρήσεις του για την λύση προ- 
βλημάτωντου. 

3. Σε επίπεδο Κοινότητας. 

Αφορά την τήρηση στατιστικών στοιχείων για τις συνα¬ 
φείς ανάγκες των κατοίκων, ώστε να ενημερώνεται η Δι¬ 
οίκηση του Δήμου για την χάραξη της κοινωνικής πολιτι¬ 
κής του. 

Διοργανώνει εκδηλώσεις και προγράμματα σε συνερ¬ 
γασία με το Γ ραφείο υποστήριξης πολιτικών οργάνων και 
δημοσιότητας και άλλων φορείς με σκοπό την ενημέρω¬ 
ση των κατοίκων σε θέματα κοινωνικού προβληματισμού. 

Συνεργάζεται με το ΚΑΠΗ για την εφαρμογή κοινωνι¬ 
κών προγραμμάτων. Τηρεί άμεση επαφή και συνεργάζε¬ 
ται συστηματικά με όλες τις κοινωνικές υπηρεσίες που 
λειτουργούν στον Νομό για την εξυπηρέτηση της απώτε¬ 
ρης αποστολής του. Σε συνεργασία με την Διοίκηση του 
Δήμου ενεργεί για την δημιουργία νέων τομέων κοινωνι¬ 
κής δράσης σε τοπικό επίπεδο σε θέματα υγιεινής και κοι¬ 
νωνικού σχεδιασμού. 

Τηρεί και ενημερώνει καταστάσεις και ειδικούς φακέλ- 
λους με άτομα ή τις οικογένειες που αντιμετωπίζουν προ¬ 
βλήματα και έχουν ανάγκη ιδιαίτερης κοινωνικής φροντί¬ 
δας. 

Οι υποθέσεις που ανάγονται σε προσωπικά ή οικογε¬ 
νειακά προβλήματα αναξιοπαθούντων γενικά ατόμων, θε¬ 
ωρούνται εμπιστευτικές γι’ αυτό και οι υπεύθυνοι υπάλ¬ 
ληλοι που τις χειρίζονται δεσμεύονται για το απόρρητο 
αυτών πλην Διευθυντού και Δημάρχου. 

5.2.6 Πολιτισμού - Αθλητισμού και νεολαίας 

Ασχολείται με την διαφύλαξη της πολιτιστικής κληρο¬ 
νομιάς σαν λαϊκή τέχνη, τα ήθη, έθιμα, θεσμούς, ιδέες 
κ.λ.π. που αποτελούν μέρος της πολιτιστικής παράδοσης 
της τοπικής κοινωνίας και της ευρύτερης περιοχής. 

Προγραμματίζει και εισηγείται διάφορες εκδηλώσεις 
σε συνεργασία με άλλους φορείς πολιτισμού της πόλης. 

Παρακολουθεί και φροντίζει για την παροχή οργανωτι¬ 
κής και διοικητικής και διαχειριστικής υποστήριξης στους 
Δημοτικούς φορείς Πολιτιστικών Υπηρεσιών. 

Διατηρεί αρχείο όλων των φορέων πολιτισμού που υ¬ 
πάρχουν στο Δήμο και στην ευρύτερη περιοχή και συ¬ 
νεργάζεται μαζί τους για την προαγωγή του πολιτι¬ 
σμού, 

Ασχολείται με την συγκέντρωση και τεκμηρίωση στοι¬ 
χείων για την υφιστάμενη κατάσταση στο χώρο του Δή¬ 
μου στους τομείς: 

- Πολιτιστικές Υπηρεσίες 

- Υπηρεσίες Αθλητισμού 

- Παιδείας, νεότητας, ελεύθερου χρόνου 
Παρακολουθεί την ποιότητα των υπηρεσιών που παρέ¬ 
χονται προς τους δημότες είτε μέσω των ιδρυμάτων του 
Δήμου, των νομικών προσώπων του Δήμου και των επιχει- 
ρήσεών του είτε μέσω άλλων φορέων. 

Εισηγείται και σχεδιάζει τα προγράμματα δράσης του 
Δήμου στο χώρο της παροχής των πιο πάνω υπηρεσιών. 
Τα προγράμματα αυτά είναι δυνατόν να περιλαμβάνουν: 
α) Την ίδρυση και οργάνωση νέων Ιδρυμάτων - Νομικών 
προσώπων του Δήμου. 

β) Την βελτίωση των ήδη παρεχομένων υπηρεσιών, 
γ) Την παροχή νέων υπηρεσιών απευθείας από τον Δή¬ 
μο. 

δ) Την λειτουργία των σχολικών επιτροπών. 
Συνεργάζεται με τις διευθύνσεις εκπαίδευσης για την 
προώθηση της περιβαντολογικής εκπαίδευσης και εξειδί- 
κευσήςτης. 

Ενημερώνει τις σχολικές μονάδες για τα εθνικά - Ευρω¬ 
παϊκά προγράμματα και στηρίζει την υλοποίηση αυτών. 

Είναι υπεύθυνο για την πολιτιστική οργάνωση και τον 
προγραμματισμό, ενώ παράλληλα ενθαρρύνει τον πολιτι¬ 
στικό διάλογο και εμψυχώνει τις κοινωνικές ομάδες και ά¬ 
τομα με σκοπό την κοινωνική ισότητα όλων των πολιτιστι¬ 
κών μορφών και την ανάπτυξη της πολιτιστικής ζωής με 
την συμμετοχή των δημοτών. 

Διοργανώνει σε συνεργασία με τις Δημοτικές επιχειρή¬ 
σεις κύκλους μαθημάτων πάνω σε θέματα ελεύθερου 
χρόνου και πολιτισμού όπως μουσική, θέατρο, ζωγραφι¬ 
κή κ.λ.π. καθώς και σε θέματα που αφορούν τα κοινωνικά 
προβλήματα της εποχής μας (σχέσεις δύο φύλων, συμ¬ 
βουλευτική γονέων, θέματα περιβάλλοντος κ.λ.π.). 

Φροντίζει για την οργάνωση καλλιτεχνικών εκδηλώσε¬ 
ων σε συνεργασία με τις επιχειρήσεις του Δήμου (μουσι¬ 
κή, Θέατρο κ.λ.π.) παιδικών - σχολικών εκθέσεων, απονο¬ 
μή βραβείων κ.λ.π. 

Διοργανώνει σε συνεργαοία με τις δημοτικές επιχειρή¬ 
σεις και άλλους φορείς σειρές ανοικτών διαλέξεων για το 
ευρύ κοινό. 

Ερευνά το πώς οι νέοι του Δήμου, κατά την διάρκεια του 
ελεύθερου χρόνου τους, ψυχαγωγούνται, συζητούν και 
προβληματίζονται και αυτοσχεδιάζουν σε νέους τρόπους 
έκφρασης και επικοινωνίας μεταξύ τους και εισηγείται 
τρόπους παρέμβασης στον τομέα αυτό. 

Φροντίζει, στα πλαίσια της ανάπτυξης του αθλητισμού, 
στην εμψύχωση των δημοτών στην αθλητική ιδέα, που 
βοηθά στην σωματική διάπλαση, στην πνευματική ευεξία, 
στην ολοκληρωμένη προσωπικότητα του ατόμου, στην 
καλλιέργεια της ψυχής και του χαρακτήρα και τέλος στην 
υγεία. 

Μεριμνά για την δημιουργία αθλητικών χώρων, δίνο¬ 
ντας δυνατότητα στους δημότες για ελεύθερη άθληση. 
Διοργανώνει αθλητικές συναντήσεις που βοηθούν κυ¬ 
ρίως τους νέους να στραφούν και να επιδοθούν σε κάθε 
μορφή αθλητικής δραστηριότητας. 

Δημιουργεί τις προϋποθέσεις για την ανάπτυξη του μα¬ 
ζικού - λαϊκού Αθλητισμού όπου αναπτύσσονται οι φυσι¬ 
κές δυνατότητες των δημοτών ο μαζικός χαρακτήρας και 
το επίπεδο υγείας. 

Επίσης φροντίζει για τη διάδοση του αθλητισμού και ει- 
σηγείται προγράμματα όπως "Αθλητισμός και παιδί", "Α¬ 
θλητισμός και γυναίκα", "Αθλητισμός για ειδικά παιδιά" και 
προγράμματα για νεφροπαθείς και σε συνεργασία με τις 
δημοτικές επιχειρήσεις και άλλους φορείς φροντίζει για 
την υλοποίησή τους. 


Στην δικαιοδοσία και στον έλεγχό του υπάγονται όλα τα 
αθλητικά δημοτικά γήπεδα και γυμναστήρια και κάθε δη¬ 
μοτική αθλητική εγκατάσταση. 

5.2.7. Στατιστικής - Αγροτικής Ανάπτυξης. 

Ασχολείται με στατιστικά στοιχεία, βεβαιώσεις μονίμου 
κατοικίας, βεβαιώσεις κτηματολογίου και με τον ευαίσθη¬ 
το Αγροτικό τομέα. 

Έρχεται σε επαφή με τις υπηρεσίες του Δημοσίου τις 
σχετικές με αγροτικά θέματα και συμβάλλει με εισηγή¬ 
σεις στην ανάπτυξη του συνεταιριστικού πνεύματος των 
αγροτών - Δημοτών. 

Εισηγείται την ανάπτυξη και εκμετάλευση της αγροτι¬ 
κής περιουσίας του Δήμου και συμβάλλει μέσω προγραμ¬ 
μάτων της Ευρωπαϊκής Ένωσης στην βελτίωση των α¬ 
γροτικών εκμεταλεύσεων και στην εκπαίδευση των Αγρο¬ 
τών - Δημοτών σε νέες μορφές καλλιέργειας ως και στην 
βελτίωση του εισοδήματος τους. 

5.3. Τμήμα Οικονομικών λειτουργιών 

1. Παρακολουθεί τους νόμους, διατάγματα αποφάσεις 
και εγκυκλίους που αφορούν τα οικονομικά του Δήμου και 
φροντίζει για την κατάρτιση μετά από συγκέντρωση διε- 
ρεύνηση των ετησίων προϋπολογισμών δαπανών λει¬ 
τουργίας του Δήμου και των αντιστοίχων προϋπολογι¬ 
σμών εσόδων του Δήμου. 

2. Μελετά και κάνει προτάσεις σχετικά με την καλύτερη 
οργάνωση των Οικονομικών Υπηρεσιών. 

3. Παρακολουθεί και εποπτεύει την πορεία εκτέλεσης 
του προϋπολογισμού και εισηγείται την αναμόρφωσή του 
και ελέγχει τους απολογιστικούς πίνακες που έχουν κα- 
ταρτισθεί από τις αρμόδιες υπηρεσίες του τμήματος. 

4. Μελετά και εισηγείται μέτρα για την βελτίωση του προ¬ 
ϋπολογισμού του Δήμου και την μεγαλύτερη απόδοση των 
δημοτικών προσόδων και την συγκρότηση των δαπανών. 

5. Προΐσταται του τμήματος και παρακολουθεί και ε¬ 
λέγχει την σωστή λειτουργία όλων των επί μέρους γρα¬ 
φείων του και γενικά ασχολείται με κάθε θέμα που ανήκει 
στην αρμοδιότητα των οικονομικών λειτουργιών. 

5.3.1. Έσοδα - Δημοτική περιουσία - κληροδοτήματα. 

1. Συγκέντρωση στοιχείων για την εξακρίβωση των υ¬ 
πόχρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

2. Έλεγχος της ακρίβειας των μεγεθών με βάση τα ο¬ 
ποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κ.λπ. Συ¬ 
νεργασία με το Γρ. Υποστήριξης Τεχνικών Υπηρεσιών για 
τον ελεγχο τεχνικής φύσης μεγεθών (επιμετρήσεις). 

3. Δημιουργία και τήρηση αρχείων υποχρέων για την 
καταβολή των επιμέρους ποσών που αποτελούν τακτικά 
έσοδα του Δήμου. 

4. Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

5. Κατάρτιση βεβαιωτικών καταλόγων υποχρέων και α¬ 
ντιστοίχων οφειλομένων ποσών κατά κατηγορία προσό¬ 
δου. 

6. Μέριμνα για την ενημέρωση των υποχρέων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν για 
τις προσφυγές των υποχρέων όταν αμφισβητούντο ύψος 
των οφειλομένων ποσών. 

7. Οριστικοποίηση των βεβαιωτικών καταλόγων μετά 

την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

8. Τήρηση των αντιστοίχων διαδικασιών και έκδοση βε¬ 
βαιώσεων/αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

9. Τήρηση αρχείου της δημοτικής ακίνητης περιουσίας. 

10. Μέριμνα για την αξιοποίηση/εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κ.λπ.). 

11. Τήρηση αρχείου κληροδοτημάτων προς το Δήμο 
και μέριμνα για την αξιοποίησή τους. 

12. Τήρηση των διαδικασιών που σχετίζονται με τις δω¬ 
ρεές προς το Δήμο. 

- Τήρηση των διαδικασιών λειτουργίας του δημοτικού 
κοιμητηρίου σύμφωνα με τους ισχύοντες νόμους και τους 
ειδικότερους Κανονισμούς Λειτουργίας, διοίκησης και 
διαχείρισής του. 

- Σχεδιασμός. εισήγηση και εφαρμογή προγραμμάτων 
βελτίωσης και ανανέωσης κοινών και οικογενειακών τά¬ 
φων. 

- Τήρηση των διαδικασιών και αρχείων καταγραφής των 
γεγονότων και πληροφοριακών στοιχείων και σχετίζονται 
με τη λειτουργία του δημοτικού κοιμητηρίου. 

- Συνεργασία με την Οικονομική Υπηρεσία για την τήρη¬ 
ση των διαδικασιών και αρχείων που σχετίζονται με τις οι¬ 
κονομικές δοσοληψίες των πολιτών ως προς τη λειτουρ¬ 
γία του δημοτικού κοιμητηρίου και την απόδοση των ει- 
σπραττομένων ποσών σύμφωνα με τις διαχειριστικές 
διαδικασίες του Δήμου. 

- Μέριμνα για την καθαριότητα, τη φύλαξη, τη διακό- 
σμηση και την τήρηση των κανόνων λειτουργίας στους 
χώρους του κοιμητηρίου. 

- Μέριμνα για τη συντήρηση/κατασκευή των τάφων και 
τη συντήρηση της τεχνικής υποδομής και του πράσινου 
στους χώρους, τα κτίρια και γενικά στις εγκαταστάσεις 
του δημοτικού κοιμητηρίου. 

- Εκτέλεση εργασιών ταφής, εκταφής. 

- Μέριμνα για τη λειτουργία των λαϊκών αγορών του Δή¬ 
μου - Εφαρμογή των δημοτικών, νομαρχιακών διατάξεων 
περί λαϊκών αγορών 

- Εποπτεία της ορθής λειτουργίας 

- Χορήγηση θέσεων λαϊκής αγοράς, συνεργασία με το 
Σωματείο παραγωγών - πωλητών. 

- Εισήγηση για τη λήψη οποιοσδήποτε αναγκαίου μέ¬ 
τρου για την καλύτερη λειτουργία τους 

5.3.2. Έλεγχος Δαπανών - Λογιστική εσόδων - εξόδων 

1. Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου σΓους αντίστοιχους δικαιούχους. 

2. Έλεγχος των προηγουμένων παραστατικών, έλεγ¬ 
χος της επάρκειας της αντίστοιχης πίστωσης του Προϋ¬ 
πολογισμού του Δήμου και έκδοση χρηματικών ενταλμά¬ 
των πληρωμής. Αποστολή των ενταλμάτων στο Ταμείο για 
τη διενέργεια των πληρωμών. 

3. Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Δήμου που α¬ 
φορούν τις υποχρεώσεις και τις πραγματοποιούμενες 
πληρωμές του Δήμου. 

4. Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

5. Τήρηση αρχείων κάθε είδους παραστατικών και αντί¬ 
στοιχων δικαιολογητικώνπου χρησιμοποιούνται για την ε¬ 
νημέρωση του λογιστικού συστήματος του Δήμου. Παρο¬ 
χή κάθε είδους στοιχείων που ζητούνται από Δημόσιες Ε¬ 
λεγκτικές υπηρεσίες σύμφωνα με τις διαδικασίες που 
ισχύουν εκάστοτε. 


6. Λογιστική υποστήριξη των Ν.Π.Δ.Δ. του Δήμου. 

5.3.3 Ταμείο - Διαχείρηση Ν.Π.Δ.Δ. του Δήμου 
Διαμόρφωση και παρακολούθηση των ταμειακών προ¬ 
γραμμάτων του Δήμου με τη συνεχή παρακολούθηση των 
υποχρεώσεων και των αναμενόμενων εισπράξεων. 

- Παραλαβή των Χρηματικών Ενταλμάτων πληρωμών και 
διενέργεια των πληρωμών προς τους δικαιούχους μετά από 
έλεγχο των τυχόν επιπρόσθετων δικαιολογητικών που ορί¬ 
ζει ο νόμος ότι πρέπει να προσκομίζουν οι δικαιούχοι (π.χ. 
φορολογική ενημερότητα στην περίπτωση των Εταιρειών). 

- Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

- Μέριμνα για την απόδοση των κάθε φύσης κρατήσεων 
υπέρ τρίτων που αντιστοιχούν στα επιμέρους εντάλματα 
πληρωμής. 

- Διενέργεια εισπράξεων αντίστοιχων οφειλών προς το 
Δήμο μέσω Δημοτικών εισπρακτόρων. Έκδοση των αντί¬ 
στοιχων γραμματίων εισπράξεων και σχετική ενημέρωση 
του περιοδικού αρχείου οφειλετών κατά οφειλέτη. Τήρη¬ 
ση των διαδικασιών παρακολούθησης ελέγχου Δημοτι¬ 
κών εισπρακτόρων. 

- Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση των 
προϊσταμένων για τις καθυστερούμενες οφειλές. 

- Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

- Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών κα¬ 
τά κατηγορία προσοδου. Έκδοση και μέριμνα για την κοι¬ 
νοποίηση ατομικών ή ειδικών προσκλήσεων προς τους ο¬ 
φειλέτες του Δήμου. 

- Αρχική ενημέρωση περιοδικού αρχείου οφειλετών κα¬ 
τά οφειλέτη όπου αναγράφονται τα οφειλόμενα ποσά α- 
νά κατηγορία προσόδου. 

- Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

- Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

- Τήρηση φυσικού ταμείου στα γραφεία του Δήμου. Διε¬ 
νέργεια χρηματικών δοσοληψιών με τις Τράπεζες. 

- Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την ε¬ 
νημέρωση του λογιστικού συστήματοςτου Δήμου. Παρο¬ 
χή κάθε είδους στοιχείων που ζητούνται από Δημόσιες/Έ- 
λεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

- Τη διοικητική και οικονομική υποστήριξή των Ν.Π.Δ.Δ. 
του Δήμου. 

5.3.4 Γραφείο Καταστημάτων - Δημόσιας υγείας 
Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

- Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων ε¬ 
ντός κοινοχρήστων χώρων. 

- Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσε¬ 
ων που προβλέπονται από τις διατάξεις των Νόμων. 

- Χορήγηση των αδειών λειτουργίας μουσικής σε δημό¬ 
σια κέντρα που προβλέπονται από αστυνομικές διατάξεις 
και χορηγούνται με την Α5/3010/85 υγειονομική διάταξη. 

- Χορήγηση των αδειών εγκατάστασης και λειτουργίας ψυ¬ 
χαγωγικών παιχνιδιών που προβλέπονται από αστυνομικές 
διατάξεις και δεν υπάγονται στις διατάξεις του Ν. 2000/1991. 

- Επιβολή διοικητικών κυρώσεων σε παραβάτες των ό¬ 
ρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

- Μελέτη και εφαρμογή προγραμμάτων βελτίωσης της 
δημόσιας υγείας. 

- Μέριμνα για την εφαρμο γή - τήρηση των προβλεπόμε- 
νων υγειονομικών διατάξεων που αφορούν την ύδρευση 
αποχέτευση, κοιμητήρια, δημοτικούς χώρους άθλησης, 
γυμναστήρια, κατασκηνώσεις, δημοτικές και λαϊκές αγο¬ 
ρές, την καθαριότητα και την διαχείρηση των απορριμμά¬ 
των, λουτρών και αποχωρητηρίων, παιδικούς, βρεφικούς, 
βρεφονηπιακούς σταθμούς και νηπιαγωγείων, κέντρων 
ψυχαγωγίας και αναψυχής ηλικιωμένων, την λειτουργία 
περιπτέρων και κυλικείων εντός κοινοχρήστων χώρων, 
την ηχορύπανση και την προστασία του περιβάλλοντος 
γενικότερα. 

- Ζητήματα σχολικής υγιεινής - σχολικά κυλικεία. 

- Αντιμετώπιση προβλημάτων ανθυγιεινών εστιών (από 
στάσιμα νερά, εγκαταλελειμμένα σπίτια, οικόπεδα χωρίς 
περίφραξη κ.λ.π.). 

- Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας. 

5.4 Δημοτική Αστυνομία 

Ελέγχει και επιβάλλει την τήρηση των διατάξεων που α¬ 
φορούν - την καθαριότητα 

- την κυκλοφορία και στάθμευση των αυτοκινήτων 

- την οικοδόμηση 

- την αποχέτευση 

- την μόλυνση και ρύπανση του περιβάλλοντος και τα 
καταστήματα υγειονομικού ενδιαφέροντος 

- την προστασία του υπόγειου υδάτινου δυναμικού πά¬ 
ντοτε μέσα στα διοικητικά όρια του Δήμου 

Ειδικότερα ασχολείται: 

1. Με τον έλεγχο τήρησης της καθαριότητας σε όλους 
τους δημόσιους, δημοτικούς και κοινοχρήστους χώρους 
γενικά του Δήμου όπως καθορίζονται από τις ισχύουσες 
διατάξεις, τις κανονιστικές πράξεις και τις αποφάσεις του 
Δημοτικού Συμβουλίου και του Δημάρχου, οι οποίες εκδί- 
δονται κάθε φορά για το σκοπό αυτό. 

2. Με τον έλεγχο της τήρησης των νόμων περί τοιχοκό- 
λησης και διαφημίσεων ώστε να αποφεύγεται η ρύπανση 
γενικά. 

3. Με τις διαδικασίες επιβολής κυρώσεων σύμφωνα με 
τις κείμενες διατάξεις και τις αποφάσεις του Δημοτικού 
Συμβουλίου και του Δημάρχου. 

4. Με τον έλεγχο για τη στάθμευση και την κυκλοφορία 
κάθε οχήματος σύμφωνα με τις ισχύουσες διατάξεις και 
την τήρηση των νόμων και των ειδικών αστυνομικών δια¬ 
τάξεων που αφορούν την κυκλοφορία και τη στάθμευση 
των οχημάτων. 

Για την άσκηση της αρμοδιότητας αυτής εφαρμόζονται 
οι κάθε φορά ισχύοντες νόμοι, Διατάγματα και σχετικές 
αποφάσεις (επιβολή προστίμων κ.λ.π.). 

5. Με την τήρηση των διατάξεων και των περιορισμών 
που ισχύουν κάθε φορά για την ανοικοδόμηση γενικότε¬ 
ρα και ειδικότερα με τον έλεγχο των αδειών των ανεγει- 
ρομένων οικοδομών και κάθε κατηγορίας κτισμάτων, την 
περίφραξη ή περιτοίχιση οικοπέδων στην εφαρμογή του 
ΓΟΚ, υποδεικνύοντας στις αρμόδιες υπηρεσίες την κατε¬ 
δάφιση επικινδύνων κτιρίων και την παρακολούθηση της 
εφαρμογής των διατάξειον για την κατάληψη πεζοδρο¬ 
μίων με οικοδομικά υλικά και εισηγείται στις αρμόδιες Υ¬ 
πηρεσίες την επιβολή κυρώσεων κατά των παραβατών. 

Για την άσκηση της αρμοδιότητας αυτής το προσωπικό 
της Δημοτικής Αστυνομίας έχει δικαίωμα να εισέρχεται 


στις αυλές, στις ανεγειρόμενες οικοδομές και σε κάθε εί¬ 
δους κτίσμα. 

6. Με τον έλεγχο της αποχέτευσης και ειδικότερα την 
τήρηση και εφαρμογή των διατάξεων και των κανονισμών 
για την σωστή λειτουργία του δικτύου της αποχέτευσης 
με σκοπό την αποφυγή της ρύπανσης, την παρεμπόδιση 
επιχωμάτωσης ή δόμησης της φυσικής ροής των ρεμά¬ 
των κ.λ.π. τον έλεγχο των νερών που χύνονται στα ρέμα¬ 
τα για να μην περιέχουν λύματα επιχειρήσεων ή οικειών, 
τον έλεγχο για παράνομες συνδέσεις των ακινήτων με υ¬ 
δροφόρους αγωγούς ή αγωγούς ακαθάρτων ή βρόχινων 
υδάτων καθώς και για τις παράνομες επεκτάσεις τους. 

Για τον έλεγχο αυτό το προσωπικό της Δημοτικής Α¬ 
στυνομίας δικαιούται να εισέρχεται σε αυλές και οικήμα¬ 
τα κάθε είδους σύμφωνα με τις ισχύουσες διατάξεις. 

7. Με τον έλεγχο για την μόλυνση του περιβάλλοντος 
που επεκτείνεται σε κάθε πηγή και αιτία παροδική ή μόνι¬ 
μη που προκαλεί ρύπανση ή μόλυνση στο φυσικό περι¬ 
βάλλον. 

Στον έλεγχο αυτό υπάγονται οι εστίες καύσης κάθε κα¬ 
τηγορίας και οχημάτων όπως και η ηχορρύπανση. 

8. Με την προστασία του υπόγειου υδάτινου δυναμικού. 

9. Αστυνόμευση στο χώρο των Λαϊκών και Δημοτικών Α¬ 
γορών και αποτροπή παραβάσεων στο χώρο του εμπορί¬ 
ου, καθώς και έλεγχο και αστυνόμευση οικονομικών πα¬ 
ραβάσεων που αφορούν έσοδα του Δήμου από τρίτους 
σε συνεργασία με την Δ/νση Διοικ/κού και τα αντίστοιχα 
τμήματα. 

10. Αντιμετωπίζει με ευγένεια και σεβασμό τους Πολί¬ 
τες. 

11. Εκτελεί οποιαδήποτε νέα αρμοδιότητα που ανατίθε¬ 
ται με νομοθετικές διατάξεις. 

12. Το προσωπικό της Δημοτικής Αστυνομίας συνεργά¬ 
ζεται με τις αντίστοιχες υπηρεσίες της Ελληνικής Αστυ¬ 
νομίας και με κάθε Δημόσια Αρχή για τον καθορισμό κοι¬ 
νού προγράμματος αντιμετώπισης των παραβάσεων 
σύμφωνα με τις τοπικές συνθήκες και τις ειδικές κανονι¬ 
στικές αποφάσεις της Διοίκησης του Δήμου. 

13. Τα προσόντα, τα καθήκοντα, τα δικαιώματα και οι υ¬ 
ποχρεώσεις του προσωπικού της Δημοτικής Αστυνομίας 
καθορίζονται από τον Κώδικα περί καταστάσεως προσω¬ 
πικού Τοπικής Αυτοδιοίκησης και από άλλα Προεδρικά 
Διατάγματα και νόμους που ισχύουν κάθε φορά. 

Άρθρο 6 

Διεύθυνση Τεχνικών Υπηρεσιών και Περιβάλλοντος 

6.1 Κύρια Αντικείμενα Διεύθυνσης 

Η Διεύθυνση έχει ως κύρια αντικείμενα: 

1. Τη μελέτη και εκτέλεση των τεχνικών έργων που γί¬ 
νονται με αυτεπιστασία ή την μελέτη και επίβλεψη των τε¬ 
χνικών έργων που γίνονται από τρίτους. 

Τα έργα αυτά περιλαμβάνουν σε γενικές γραμμές έργα 
οδοποιίας, κτιριακά έργα, έργα διαμόρφωσης υπαιθρίων 
χώρων, έργα πρασίνου, ηλεκτροφωτισμού και κυκλοφο- 
ριακού. 

2. Εργασίες συντήρησης του κοινοχρήστου δομημένου 
χώρου στην περιοχή του Δήμου (οδοποιία, δημοτικά και 
σχολικά κτίρια, υπαίθριοι χώροι, χώροι πρασίνου, εγκα¬ 
ταστάσεις ηλεκτροφωτισμού, σήμανσης οδών). 

3. Την εκτέλεση εργασιών συντήρησης και επισκευής 
των κάθε φύσεως οχημάτων, μηχανημάτων, συγκροτη¬ 
μάτων, συσκευών και γενικά τεχνικού εξοπλισμού που 
χρησιμοποιούν οι υπηρεσίες του Δήμου. 

4. Τη φροντίδα για τη βελτίωση της ποιότητας του πο- 
λεοδομικού και οικιστικού περιβάλλοντος της περιοχής 
του Δήμου. 

5. Την μελέτη και εκτέλεση εργασιών συντήρησης κα- 

θαριότητας, δημοτικού φωτισμού, φυτοπροστασίας, βελ¬ 
τίωσης και επέκτασης χώρων πρασίνου κ.λ.π. 

6. Διαχείρηση απορριμμάτων, καθαριότητα κοινοχρή¬ 
στων χώρων γενικά, προστασία περιβάλλοντος κ.λ,π. 

7. Σύνταξη μελετών προμηθειών. 

Το αντικείμενο της Δ/νσης υλοποιείται με την δραστη- 
ριοποίηση των παρακάτω διοικητικών ενοτήτων. 

6.2 Τμήμα Τεχνικών έργων και μελετών. 

6.2.1 Γραφείο έργων και μελετών. 

1. Προγραμματισμός μελετών και κατασκευών νέων έρ¬ 
γων και συντηρήσεων και καθορισμός προϋποθέσεων υ¬ 
λοποίησης (χρονοδιάγραμμα, τεχνικός εξοπλισμός, αν¬ 
θρώπινο δυναμικό, πόροι κ.λπ.). 

2. Συνεργασία με το Γ ραφείο Διοικητικής και Λογιστι¬ 
κής υποστήριξης για την παρακολούθηση της υλοποίη¬ 
σης του προηγουμένου προγραμματισμού και την τήρη¬ 
ση απολογιστικών και στατιστικών στοιχείων. 

3. Εισήγηση για την σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός Δήμου 
(προμελέτες, προκαταρκτικές μελέτες, οριστικές μελέ¬ 
τες, μελέτες εφαρμογής). 

Κατάρτιση προδιαγραφών μελετών και τήρηση των δια¬ 
δικασιών ανάθεσης συγκεκριμένων μελετών σε τρίτους 
(Σύνταξη διακυρήξεων, τεχνικών προδιαγραφών, αξιολό¬ 
γηση εκδηλώσεων ενδιαφέροντος, εισήγηση σχετικών α¬ 
ποφάσεων, σύνταξη συμβάσεων κ.λ.π.). 

4. Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδικα¬ 
σιών παρακολούθησης ελέγχου και παραλαβής των με¬ 
λετών από ποιοτικής και συμβατικής άποψης. 

5. Σύνταξη τεχνικών μελετών είτε για έργα που θα ε- 
κτελεσθούν με αυτεπιστασία, είτε για έργα που θα ανατε¬ 
θούν σε τρίτους. 

6. Επίβλεψη εκτέλεσης τεχνικών έργων που εκτελού- 
νται είτε με αυτεπιστασία, είτε από τρίτους. Τήρηση των 
διαδικασιών παρακολούθησης και ελέγχου εκτέλεσης και 
παραλαβής τεχνικών έργων από ποιοτικής, ποσοτικής και 
συμβατικής άποψης. 

7. Φροντίδα για την παρακολούθηση και τήρηση της Νο¬ 
μοθεσίας που έχει σχέση με την ανάθεση, παρακολούθη¬ 
ση. εκτέλεση και παραλαβή μελετών και τεχνικών έργων. 

8. Σύνταξη τεχνικών προδιαγραφών για την προμήθεια 
μηχανημάτων, τεχνικού εξοπλισμού και γενικότερα προ¬ 
μηθειών για την υλικοτεχνική υποδομή του Δήμου. 

9. Τήρηση απολογιστικών και στατιστικών στοιχείων με 
το Γραφείο Διοικητικής και λογιστικής υποστήριξης της 
Δ/νσης και συνεργασία με τις άλλες συναρμόδιες υπηρε¬ 
σίες του Δήμου, σε ό,τι αφορά τις ανωτέρω προμήθειες. 

10. Ετοιμασία του προγράμματος δράσης των ειδικών 
συνεργείων που συγκροτούνται είτε από το υπάρχον 
προσωπικό είτε με προσλήψεις ορισμένου χρόνου προ¬ 
σωπικού για εποχιακές και έκτακτες ανάγκες για την εκ¬ 
πόνηση μελετών, επίβλεψη έργων, κατασκευή έργων και 
γενικά των συντηρήσεων της υλικοτεχνικής υποδομής 
του Δήμου, (καθορισμός αναγκαίων έργων, συντηρήσε¬ 
ων, επεμβάσεων, καθορισμοί προτεραιοτήτων κ.λ,π.). 

11. Ανάλυση του προηγουμένου προγράμματος για τον 

καθορισμό των αναγκών των συνεργείων σε τεχνικό εξο¬ 
πλισμό, εργαλεία, ανθρώπινο δυναμικό κατά ειδικότητες, 
ποσότητες υλικών κατ’ είδος κ.λ.π. 

12. Φροντίδα για την κανονική στελέχωση και την εκ¬ 
παίδευση του προσωπικού των συνεργείων. 

13. Εισήγηση για την αναγκαιότητα χρησιμοποίησης 
συνεργείων τρίτων με την ανάθεση των σχετικών εργα¬ 
σιών. Επίβλεψη εργασιών που εκτελούνται από συνερ¬ 
γεία τρίτων από τεχνική και χρονική άποψη. 


14. Συνεργασία με το Γ ραφείο Διοικητικής και Λογιστικής 
υποστήριξης και το Οικονομικό τμήμα για την έγκαιρη προ¬ 
μήθεια των υλικών των έργων που εκτελούν τα Συνεργεία. 

15. Σύνταξη επιμετρήσεων εργασιών που εκτελούνται 
και έλεγχος των πιστοποιήσεων που υποβάλλονται από 
συνεργεία τρίτων. Ενημέρωση και συνεργασία με το Γ ρα¬ 
φείο Διοικητικής και Λογιστικής Υποστήριξης και με το Οι¬ 
κονομικό τμήμα. 

16. Τήρηση των διαδικασιών καταγραφής, συγκέντρω¬ 
σης και ενημέρωσης του Γραφείου Διοικητικής και Λογι¬ 
στικής Υποστήριξης της Δ/νσης με πρωτογενή κυρίως 
στοιχεία απασχόλησης τεχνικού προσωπικού, απασχόλη¬ 
σης μηχανημάτων, ανάλωση υλικών και με στοιχεία προ¬ 
όδου καθ’ ενός από τα έργα του προγράμματος δράσης 
των συνεργείων. 

6.2.2. Γραφείο Ηλεκτρομηχανολογικού. 

1. Προγραμματισμός μελετών και κατασκευών νέων έρ¬ 
γων και συντηρήσεων ηλεκτροφωτισμού και καθορισμός 
προϋποθέσεων υλοποίησης (χρονοδιάγραμμα, τεχνικός 
εξοπλισμός, ανθρώπινο δυναμικό, πόροι κ.λ.π.). 

2. Συνεργασία με το Γ ραφείο Διοικητικής και Λογιστι¬ 
κής υποστήριξης για την παρακολούθηση της υλοποίη¬ 
σης του προηγουμένου προγραμματισμού και τήρηση α¬ 
πολογιστικών και στατιστικών στοιχείων. 

3. Σύνταξη τεχνικών μελετών για έργα ηλεκτροφωτι- 
σμού που θα εκτελεσθούν με αυτεπιστασία, είτε από τρί¬ 
τους. Τήρηση των διαδικασιών παρακολούθησης και ε¬ 
λέγχου εκτέλεσης και παραλαβής των ως άνω έργων από 
ποιοτικής, ποσοτικής και συμβατικής άποψης. 

4. Σύνταξη τεχνικών προδιαγραφών για την προμήθεια 
υλικών ηλεκτρομηχανολογικών. 

5. Εκτέλεση εργασιών που αφορούν την επέκταση, συ¬ 
ντήρηση, επισκευή και βελτίωση του δικτύου ηλεκτροφω- 
τισμού των οδών και γενικά των κοινοχρήστων υπαιθρίων 
χώρων του Δήμου, καθώς και του φωτισμού για την ανά¬ 
δειξη των Δημοτικών κτιρίων, μνημείων και χώρων της πε¬ 
ριοχής του Δήμου. 

6. Εκτέλεση εργασιών που αφορούν την συντήρηση και 
επισκευή ή βελτίωση των ηλεκτρομηχανολογικών συ¬ 
σκευών ή Η/Μ εξοπλισμού των κτιρίων και γενικά των ε¬ 
γκαταστάσεων του Δήμου. 

7. Συντήρηση και επισκευή κάθε είδους κινητών μηχα¬ 
νημάτων και οχημάτων του Δήμου. 

8. Ετοιμασία του προγράμματος δράσης της ειδικού 
συνεργείου που συγκροτείται είτε από το υπάρχον προ¬ 
σωπικό, είτε με προσλήψεις ορισμένου χρόνου για τις α¬ 
νάγκες του Γ ραφείου. 

6.2.3 Γραφείο κυκλοφοριακού Σχεδιασμού και εφαρ¬ 
μογών. 

1. Συγκέντρωση στοιχείων, επί τόπου διερεύνηση και 
καταγραφή αδυναμιών που έχουν σχέση με θέματα του 
κυκλοφοριακού και συγκοινωνιακού σχεδιασμού. 

2. Επεξεργασία των στοιχείων που συγκεντρώνονται - 
καταγράφονται στα πλαίσια των αρμοδιοτήτων του γρα¬ 
φείου, σχεδιασμός και εισή γηση προγραμμάτων επεμβά¬ 
σεων, μέσα στα όρια του Δήμου, για την βελτίωση της κα¬ 
τάστασης όσον αφορά κυκλοφοριακά και συγκοινωνιακά 
θέματα. 

3. Στα πλαίσια των προηγουμένων προγραμμάτων, εκ¬ 
πόνηση μελετών:α) για την κυκλοφορία και την στάθμευ¬ 
ση των οχημάτων. 

β) τις προδιαγραφές και το δίκτυο αστικών συγκοινω¬ 
νιών. 

γ) Την ρύθμιση της κυκλοφορίας και της στάθμευσης. 

4. Υποστήριξη του συστήματος ελεγχόμενης στάθμευ¬ 
σης. 

5. Έλεγχος εφαρμογής αποφάσεων του Δήμου σχετι¬ 
κές με την ρύθμιση κυκλοφοριακών και συγκοινωνιακών 
προβλημάτων. 

6. Συνεργασία με τα επιμέρους Γραφεία συναρμόδια 
για το κυκλοφοριακο, στάθμευση και ελεγχόμενη στάθ¬ 
μευση. 

7. Εισήγηση ανάθεσης σε τρίτους και επίβλεψη εκπό¬ 
νησης αναλογών μελετών που εκπονούνται από τρίτους. 

8. Συνεργασία με αντιστοίχου αντικειμένου Νομαρχια¬ 
κές ή Κεντρικές υπηρεσίες και φορείς, για την από κοινού 
ρύθμιση θεμάτων, όταν απαιτείται, κυκλοφοριακού και 
συγκοινωνιακού σχεδιασμού που απασχολούν τον Δήμο. 

9. Μεριμνά για την τοποθέτηση πινακίδων κυκλοφορια- 
κών γενικά στους ενδεδειγμένους χώρους. 

10. Μεριμνά για την από τους υποχρέους, σε συνεργα¬ 
σία με το τμήμα έργων και μελετών, κατασκευή των πεζο¬ 
δρομίων της πόλης. 

11. Μεριμνά για την από τους υποχρέους πλήρη απο¬ 
κατάσταση των τομών που εκτελέστηκαν και των φθορών 
που έγιναν σε βάρος των οδών και πεζοδρομίων, επίβλε¬ 
ψη των εργασιών αυτών και εισήγηση για τη λήψη μέτρων 
κατά των αρνουμένων ή ε κτ ε λ ο υ ντ ϋ' ν αυτές με πλημμέ- 
λεια. 

6.3 Τμήμα Πολεοδομίας και Πολεοδομικών εφαρμο¬ 
γών. 

6.3.1 Γραφείο Πολεοδομικών εφαρμογών. 

1. Συγκέντρωση στοιχείων, επί τόπου διερεύνηση και 
καταγραφή αδυναμιών του δομημένου χώρου στην Πόλη, 
σε συνεργασία με το Γ ραφείο Προγραμματισμού - Οργά¬ 
νωσης και Πληροφορικής, που έχουν σχέση με θέματα: 

α) ρυθμιστικού - πολεοδομικού - Ρυμοτομικού σχεδια- 
σμού. 

β) Οικιστικού σχεδιασμού. 
γ) Αρχιτεκτονικής μορφής κτισμάτων. 

2. Επεξεργασία τω>ν στοιχείων που συγκεντρώνονται 
και καταγράφονται και σχεδίασμά - εισήγηση προγραμ¬ 
μάτων επεμβάσεων, μέσα στα όρια του Δήμου, για την 
βελτίωση της κατάστασης όσον αφορά πολεοδομικά, οι¬ 
κιστικά, ρυμοτομικά θέματα. 

3. Υποστήριξη της συμμετοχής του Δήμου στις διαδι¬ 
κασίες χωροταξικού και πολεοδομικού σχεδιασμού. 

4. Μέριμνα για την αξιοποίηση συγχρόνων πολεοδομι¬ 
κών εργαλείων από τον Δήμο για την οικιστική ανάπτυξη, 
την κάλυψη στεγαστικών αναγκών, την ανάπλαση περιο¬ 
χών και την αντιμετώπιση σε συνεργασία με το Γ ραφείο 
Κυκλοφοριακού σχεδιασμού προβλημάτων κυκλοφορίας 
- στάθμευσης (π.χ. ζώνες ειδικής ενίσχυσης, ζώνες ειδι¬ 
κών κινήτρων, ζώνες ενεργού πολεοδομίας, κοινωνικός 
συντελεστής δόμησης, μεταφορά συντελεστού δόμη¬ 
σης). 

5. Εκπόνηση μελετών για την πολεοδομική και οικιστική 
ανάπτυξη της πόλης με την τροποποίηση - επέκταση ίου 
αντιστοίχου σχεδίου, για την αρχιτεκτονική μορφή και α¬ 
νάδειξη των κτιρίων ή μνημείων της πόλης. 

6. Εισήγηση ανάθεσης σε τρίτους και επίβλεψη εκπό¬ 
νησης αναλογών μελετών που εκπονούνται από τρίτους. 

7 Συνεργασία με αντιστοίχου επιπέδου Νομαρχιακές ή 
κεντρικές υπηρεσίες και φορείς για την από κοινού ρύθ¬ 
μιση θεμάτων πολεοδομικού, αστικού σχεδιασμού που α¬ 
πασχολούν τον Δήμο και την ανάπτυξη αντιστοίχων κοι¬ 
νών προγραμμάτων. 

8. Παροχή προς κάθε ενδιαφερόμενο πληροφοριών 
που σχετίζονται με το σχέδιο πόλης και γενικά την πολεο¬ 
δομική ανάπτυξη του Δήμου 

9. Εκτέλεση εργασιών για την εφαρμογή του σχεδίου 
πόλης ή των εκτός σχεδίου αδειών επί του εδάφους (κα¬ 


θορισμός Οικοδομικών γραμμών, σύνταξη και έλεγχος 
τοπογραφικών διαγραμμάτων κ.λ.π.). 

10. Τήρηση των σχετικών διαδικασιών, κατάρτιση και 
έκδοση πράξεων αναλογισμού, προσκυρώσεις καιτακτο- 
ποιήσεις οικοπέδων. 

11. Εκτέλεση τοπογραφικών εργασιών για τις ανάγκες 
του τμήματος και της Διεύθυνσης (αποτυπώσεις, τοπο- 
γραφικά, εφαρμογή Ο.Π). 

12. Εκτέλεση ή επίβλεψη των τοπογραφικών διαγραμ¬ 
μάτων του σχεδίου πόλης. 

13. Τήρηση αρχείου πολεοδομικών σχεδίων και κτημα¬ 
τολογίου και παροχή κάθε είδους πληροφορίας σε ενδια¬ 
φερομένους και χορήγηση βεβαιώσεων που σχετίζονται 
μετά ανωτέρω. 

6.3.2 Γραφείο Πολεοδομίας. 

1. Ασκεί όλες τις πολεοδομικές αρμοδιότητες που πα- 
ραχωρούνται με Νόμους στο Δήμο. 

2. Όπου σε σχέση με τις ειδικές αρμοδιότητες του 
προ/νου του τμήματος πολεοδομίας αναφέρεται "ο 
προ/νος της Τεχνικής Υπηρεσίας" θα νοείται ως αρμόδιος 
ο προϊστάμενος του τμήματος πολεοδομίας. 

3. Ενεργεί τον προέλεγχο για έκδοση οικοδομικών α¬ 
δειών. 

4. Ελέγχει τις μελέτες και εκδίδει τις οικοδομικές άδει¬ 
ες- 

5. Εκδίδει άδειες περιτοιχήσεως, κατεδαφισεως, επι- 
χωματώσεως και κοπής δένδρων. 

6. Προβαίνει ατον Στατικό έλεγχο μελετών για έκδοση 
Οικοδομικών αδειών. 

7. Ελέγχειτις ηλ/κές μελέτες εκδιδομένων αδειών σύμ¬ 
φωνα με το Γ.Ο.Κ. 

8. Ελέγχειτις μελέτες θερμομόνωσης εκδιδομένων οι¬ 
κοδομικών αδειών και τη θερμομόνωση ανεγειρομένων 
οικοδομών. 

9. Τηρεί αρχείο Οικοδομικών αδειών. 

10. Ελέγχει τα φορολογικά και αποφαίνεται για την έ¬ 
γκριση έκδοσης Οικοδομικών αδειών, ελέγχει τις οικοδο¬ 
μές για θεώρηση των οικοδομικών αδειών (αυτοψίες, τρό¬ 
πος έκδοσης αδειών). 

11. Επιλαμβάνεται κάθε θέματος σχετικού με τη στατι¬ 
κή επάρκεια οικοδομών, επικινδυνότητας των οικοδομών. 

12. Ελέγχει τις οικοδομές από άποψη ορθής εφαρμο¬ 
γής ρυμοτομικών και οικοδομικών γραμμών. 

13. Ελέγχει τα τοπογραφικά διαγράμματα για έκδοση 
οικοδομικών αδειών όσον αφορά την ορθότητά τους ως 
προς το εγκεκριμμενο σχέδιο, την εφαρμογή τους, τους 
όρους δόμησης και περιορισμούς δόμησης και τις προ¬ 
διαγραφές σύνταξής τους. 

14. Ελέγχει τα τοπογραφικά διαγράμματα που προορί¬ 
ζονται για την σύνταξη πράξεων τακτοποιήσεως και ανα¬ 
λογισμού, όσον αφορά την ακρίβειά τους ως προς την υ¬ 
φιστάμενη κατάσταση, την ισχύουσα ρυμοτομία και τους 
όρους δόμησης. 

15. Παρέχει πληροφορίες όσον αφορά την εφαρμογή 
του Γ.Ο.Κ. και γενικά της Πολεοδομικής Νομοθεσίας και 
χορηγεί αντίγραφα εγγράφων, διαγραμμάτων εφαρμο¬ 
γής και σχεδίων. 

16. Συντάσσει εκθέσεις αυτοψίας για κατεδάφιση αυ¬ 
θαιρέτων 

17. Εξετάζει ενστάσεις κατά εκθέσεων αυτοψίας αυ¬ 
θαιρέτων από επιτροπή. 

18. Προβαίνει στην κατεδάφιση αυθαιρέτων σε συνερ¬ 
γασία με το τμήμα έργων και μελετών. 

19. Ενεργεί την διαδικασία επιβολής προστίμων αυθαι¬ 
ρέτων και εισφοράς. 

20. Ενεργεί τη διαδικασία επιβολής κυρώσεων σε περί- 

πτώσεις αλλοιώσεως αρχιτεκτονικών και στατικών στοι¬ 
χείων διατηρητέων κτιρίων. 

21. Τηρεί αρχείο α) Χαρτών και ρυμοτομικών διαγραμ¬ 
μάτων. 

β) Διαταγμάτων και σχετικής Νομοθεσίας, 
γ) Πινακίδων εφαρμογής εγκ/ων ρυμοτ. σχεδίων, 
δ) Όρων δόμησης. 

ε) Τεχνικών εκθέσεων και διαγραμμάτων εφαρμογής. 

22. Συνεργάζεται υε τις Νομαρχιακές υπηρεσίες, κε¬ 
ντρικές Υπηρεσίες και συναρμόδιες υπηρεσίες του Δή¬ 
μου για την υλοποίηση των ανωτέρω. 

6.4 Τμήμα περιβάλλοντος. 

6.4.1 Γοαφείο Καθαριότητας 

1. Μελετά, συντάσσει τα προγράμματα αποκομιδής α- 
πορριμμάτο)ν, οδοκαθαρισμού, πλύση οδών, πεζοδρό¬ 
μων και κάθε πρόγραμμα που αφορά τη βελτίωση των υ¬ 
πηρεσιών των παρεχομένων προς τους Δημότες. 

2. Εισηγείται τρόπους αύξησης της παραγωγικότητας 
με χρησιμοποίηση πρακτικών και συγχοόνων τεχνολογι¬ 
κών μέτρων. 

3. Παρακολουθεί και ελέγχει την εφαρμογή των προ¬ 
γραμμάτων και το λειτουργικό αποτέλεσμα της προσπά¬ 
θειας της καθαριότητος γενικά. 

4. Συντάσσει και παρακολουθεί όλες τις εκθέσεις δα¬ 
πάνης για την προμήθεια υλικών καθαριότητος παρακο¬ 
λουθώντας τις σχετικές πιστώσεις του προϋπολογισμού, 

5. Παρακολουθεί την ομαλή λειτουργία του χώρου α¬ 
ποκομιδής και ταφής απορριμμάτων. 

6. Εισηγείται για τον τεχνολογικό εξοπλισμό και την 
ανανέωσή του καθώς και τις ετήσιες οικονομικές ανά¬ 
γκες της καθαριότητος. 

7. Ελέγχει και παρακολουθεί την αποκομιδή των απορ- 
ριμμάτωντου Δήμου και μεριμνά γιατην απόρριψη και τον 
ενταφιασμό των. 

8. Φροντίζει για τον καθαρισμό του οδικού δικτυου της 
πόλης, των κοινοχρήστων χώρων, των πλατειών, εστιών 
μόλυνσης, πάρκων, κήπων, παιδικών χαρών, Λαϊκών αγο¬ 
ρών, νεκροταφείου κ.λ.π. 

9. Σχεδιάζει το πρόγραμμα δράσης του συνεργείου και 
καθορίζει τις ανάγκες του σε τεχνικό εξοπλισμό, εργα¬ 
λεία, ανθρώπινο δυναμικό κατά ειδικότητες, ποσότητες υ¬ 
λικών, κατά είδος κ.λ.π. 

Επιβλέπει από διοικητικής και τεχνικής άποψης τις ερ¬ 
γασίες που εκτελεί το συνεργείο. Σχεδιάζει και οργανώνει 
και επεμβαίνει άμεσα σε περίπτωση επειγόντων εργασιών 
έκτος προγράμματος. 

10. Παρακολουθεί την εργασία του εργατοτεχνικου 
προσωπικού και παρέχει τα απαραίτητα στοιχεία στο αρ¬ 
μόδιο Γραφείο προσωπικού για την αντιμετώπιση κάθε 
θέματος που αφορά το προσωπικό, όπως επίσης στοιχεία 
μισθοδοσίας, αδειών, απουσιών κ.λ.π. 

11. Μελετά, και εισηγείται σε συνεργασία με την Δ/νση 
και το αντίστοιχο γραφείο, προγραμματισμού και οργά¬ 
νωσης και τις λοιπές υπηρεσίες του Δήμου προγράμματα 

ανακύκλωσης απορριμμάτων. 

12. Εισηγείται τη λήψη μέτρων και την χρήση των κα¬ 
ταλλήλων μέσων για την προστασία των εργαζομένων κα¬ 
τά την άσκηση των καθηκόντων τους. 

13. Φροντίζει για την τήρηση των κανόνων υγιεινής και 
ασφαλείας στους χώρους απασχόλησης των εργαζομέ¬ 
νων. 

14. Επιλαμβάνεται και αντιμετωπίζει, σε συνεργασία με 
τις λοιπές συναρμόδιες υπηρεσίες του Δήμου, κάθε θέμα 
που άπτεται των θεμάτων Δημόσιας υγείας. 

15. Εισηγείται για την αναγκαιότητα ανάθεσης εργα¬ 
σιών σε τρίτους. Φροντίζει για τις διαδικασίες ανάθεσης 


τέτοιων εργασιών σε τρίτους, σε συνεργασία με τις λοι¬ 
πές υπηρεσίες του Δήμου, όταν απαιτείται με βάση τις 
διαδικασίες του Δήμου και επιβλέπει τις εργασίες που ε- 
κτελούνται από τρίτους. 

16. Προγραμματίζει την κίνηση οχημάτων, παρακολου¬ 
θεί την προμήθεια και κατανάλωση καυσίμων, έχει άμεση 
επαφή με τα συνεργεία συντήρησης των αυτοκινήτων. 

Τηρεί και ενημερώνει ανελλειπώς τα βιβλία κίνησης 
αυτ/των, συντήρησης και επισκευής, προμήθειας υλικών. 

17. Τηρεί για κάθε ένα ειδικό φάκελλο όλα τα στοιχεία 
του ως και τα ασφαλιστικά του στοιχεία. 

18. Τηρεί στατιστικά στοιχεία της κίνησης και λειτουρ¬ 
γίας των αυτοκινήτων. 

19. Διαχείρηση ΧΥΤΑ. 

6.4.2. Γραφείο Πρασίνου. 

1. Μεριμνά για την συντήρηση των πλατειών, αλσυλίων, 
νησίδων και δενδροστοιχιών, τη φύτευση δένδρων, θα- 
μνών και φυτών και τον εμπλουτισμό του υπάρχοντος 
πρασίνου της πόλης σύμφωνα με τις μελέτες. 

2. Φροντίζει νια την εξασφάλιση των συναφών υλικών 
και μέσων, για την εκτέλεση έργων ανάπτυξης και συντή¬ 
ρησης του πρασίνου της πόλης. 

3. Έχει την ευθύνη της ποιοτικής και ποσοτικής απόδο¬ 
σης των συνεργείων και της παρουσίας των εργαζομέ¬ 
νων. 

4. Συντάσσει μελέτες, σε συνεργασία με το τμήμα με¬ 
λετών και έργων, διαμόρφωσης πλατειών, αλσών, δεν- 
δροστοιχιών και νησίδων με γνώμονα τις οικολογικές και 
λειτουργικές απαιτήσεις του φυτικού πληθυσμού και την 
αποτελεσματική ένταξη του πρασίνου στο σύνολο των 
λειτουργιών που εξυπηρετεί το κάθε έρνο και έχει στόχο 
την αναβάθμιση της ποιότητας ζωής. 

5. Μελετά τον σχεδίασμά του τρόπου άρδευσης του 
πρασίνου της πόλης. 

6. Έχει την επίβλεψη της εφαρμογής των μελετών έρ¬ 
γων πρασίνου σε συνεργασία με το τμήμα έργων και με¬ 
λετών και το τμήμα πολεοδομίας και πολεοδομικών ε¬ 
φαρμογών. 7. Φροντίζει για την καθαριότητα των πρασί¬ 
νων κοινοχρήστων χώρων καθώς και των παιδικών χαρών 
σε συνεργασία με το γραφείο καθαριότητος. 

8. Φροντίζει ώστε τα νέα έργα πρασίνου ή παιδικών χα¬ 
ρών που δημιουργούνται να είναι λειτουργικά, άνετα για 
το ευρύ κοινό, ασφαλή γιατα παιδιά που συχνάζουν σ αυ¬ 
τά και γενικά να εξυπηρετούν τις ανάγκες για τις οποίες 
δημιουργούνται. 

9. Φροντίζει κατά περιόδους να ανανεώνει τους χρω¬ 
ματισμούς των οργάνων των παιδικών χαρών και γενικό¬ 
τερα την συντήρησή των. 

10. Καταρτίζει προγράμματα επίκαιρης φύτευσης και 
σποράς και μεριμνά για τον έγκαιρο εφοδιασμό του Δή¬ 
μου με τους απαραίτητους σπόρους, φυτά, θάμνους, δέν¬ 
δρα κ.λ.π. ως επίσης με εργαλεία, μηχ/τα, αντ/κά, λιπά¬ 
σματα κ.λ.π. 

11. Καλλιεργεί και φροντίζει τα φυτά, τα δενδρυλια του 
φυτωρίου του Δήμου και το πράσινο γενικά. 

12. Παρακολουθεί την παρουσία του εργατοτεχνικου 
προσωπικού του γραφείου και ενημερώνει το γραφείο 

προσωπικού. , , 

13. Εισηγείται την καθιέρωση τομέων και ζωνων ευθύ¬ 
νης συντήρησης και καλλιέργειας του πρασίνου και για 
την σύνταξη των αναγκαίων για το σκοπό αυτό συνεργεί¬ 
ων. 

14. Μεριμνά για τη δημιουργία οσο το δυνατόν καλυτέ¬ 
ρων φυσικών συνθηκών ζωής στον Δήμο. 

Ειδικότερα φροντίζει και μέσα από τις διαδικασίες του 
Δήμου και των λοιπών αρμοδίων φορέων του Δημοσίου. 

για την εξαφάνιση ή τη μείωση στο ελάχιστο δυνατόν των 
στοιχείων ηχορύπανσης, ρύπανσης της ατμόσφαιρας 
(καυσαέρια κάθε είδους., αφισσορύπανσης, βιομηχανι¬ 
κής ρύπανσης, οσμορύπανσης και λοιπών κατά περίπτω¬ 
ση ρυπάνσεων. 

15. Δέχεται σε συνεργασία με την Διοίκηση του Δήμου 
τις αναφορές των πολιτών και των άλλων αρμοδίων υπη¬ 
ρεσιών του Δήμου σε σχέση με το περιβάλλον και ενεργεί 
γρήγορα και μεθοδευμένα προς κάθε κατεύθυνση για την 
λήψη των ενδεδειγμένων μέτρων. 

16. Φροντίζει για την άσκηση κατάλληλης προπαγάν¬ 
δας, σε συνεργασία με το γραφείο Δημοσιότητας και επι¬ 
κοινωνίας και Διεθνών σχέσεων, στον Αρτινό λαό, ώστε να 
του εξάρειτο ενδιαφέρον να επαγρυπνεί ο ίδιος ο πολίτης 
για το πράσινο που υπάρχει και να ενδιαφέρεται άμεσα ο 
ίδιος, να γίνει συμμέτοχος, σε συνεργασία με τις λοιπές 
Δημόσιες υπηρεσίες για τα προγράμματα επέκτασης του 
πρασίνου και την προστασία του περιβάλλοντος. 

Μέριμνα για την συντήρηση του πρασίνου του Δημοτι¬ 
κού κοιμητηρίου. 

6.5. Τμήμα Διοικητικής και λογιστικής υποστήριξης. 

Α. Γραμματειακή υποστήριξη Διεύθυνσης 
Παροχή γραμματειακών υπηρεσιών στη Διεύθυνση Τε¬ 
χνικών Υπηρεσιών και Περιβάλλοντος (διακίνηση εισερ¬ 
χομένων / εξερχόμενων εγγράφων, τήρηση αρχείων εγ¬ 
γράφων, δακτυλογράφηση και αναπαραγωγή κειμένων, 
αναπαραγωγή σχεδίων, παροχή γενικών πληροφοριών 
προς τους πολίτες κ.λ.π.) 

Β. Τεκμηρίωση Τεχνικών και Οικονομικών στοιχείων 
των έργων 

-Συγκέντρωση υλικού και τήρηση τεχνικού φυσικού αρ¬ 
χείου (π.χ. σε φακέλους) των έργων της Διεύθυνσης σε 
τρία επίπεδα: - Προγραμματιζόμενα έργα - Υπό εκτέλεση 
έργα - Αποπερατωθέντα 

Στο αρχείο περιλαμβάνονται κάθε φύσης έγγραφα, έ¬ 
ντυπα, αλληλογραφία, παραστατικά, μελέτες, σχέδια κλπ 
που προγραμματίζει, εκτελεί ή έχει αποπερατώσει η Δι¬ 
εύθυνση. 

- Τήρηση τεχνικής βιβλιοθήκης και αρχείου τεχνικής νο¬ 
μοθεσίας. Η τεχνική βιβλιοθήκη περιλαμβάνει τα φυλλά¬ 
δια των τεχνικών χαρακτηριστικών και συντήρησης όλων 
των μηχανημάτων / οχημάτων του Δήμου. 

- Τήρηση τεχνικού πληροφοριακού αρχείου των έργων 
της Διεύθυνσης. Στο αρχείο τηρούνται κάθε είδους πο¬ 
σοτικά και τεχνικά χαρακτηριστικά των έργων που προ¬ 
γραμματίζονται, εκτελούνται ή έχουν αποπερατωθεί (π.χ. 
στοιχεία ταυτότητας έργου, στοιχεία μελετητών / αναδο¬ 
χών, βασικά μεγέθη του έργου, χρονοδιαγράμματα, φά¬ 
σεις / στάδια εκτέλεσης, αναλώσεις υλικών, αναλώσεις 
μηχανικού εξοπλισμού, αναλώσεις ανθρώπινου δυναμι¬ 
κού κλπ), με τα αντίστοιχα παραστατικά / έντυπα (π.χ. δελ¬ 
τία προόδου εργασιών, πιστοποιήσεις, πληρωμές εργο¬ 
λάβων, δελτία εργασίας προσωπικού, δελτία αγοράς υλι¬ 
κών κλπ.). 

- Τήρηση κοστολογικού αρχείου έργων της Διεύθυν¬ 
σης. Στο αρχείο τηρούνται κάθε είδους δαπάνες και ανα¬ 
λώσεις που αντιστοιχούν στην εκτέλεση καθ’ ενός από τα 
έργα της Διεύθυνσης. Συνεργασία με την Οικονομική Υ¬ 
πηρεσία. 

- Τήρηση αρχείου προγραμμάτων έργων της Διεύθυνσης. 

- Τήρηση αρχείου των διατιθεμένων τεχνικών μέσων και 

ανθρώπινου δυναμικού της Διεύθυνσης και της χρήσης 
τους στις επί μέρους δραστηριότητες και έργα της Διεύ¬ 
θυνσης. , 

- Παροχή πληροφοριών προς τα αιρετά όργανα διοίκη¬ 
σης και τις υπόλοιπες υπηρεσίες του Δήμου, είτε κατά πε¬ 


ρίπτωση (μετά από σχετική ζήτηση) είτε με συστηματικό 
τρόπο (π.χ. με περιοδικές απολογιστικές καταστάσεις) 
για την πορεία εξέλιξης των έργων της Διεύθυνσης από 
χρονικής, οικονομικής και κοστολογικής άποψης. 

- Εξαγωγή περιοδικών στατιστικών καταστάσεων που 
αφορούν την εκτέλεση των έργων καθώς και την αξιοποί¬ 
ηση των διατιθέμενων τεχνικών μέσων και του τεχνικού 
προσωπικού. 

- Παροχή γραμματειακών υπηρεσιών στη Διεύθυνση 
(διακίνηση εισερχομένων / εξερχομένων εγγράφων, τή¬ 
ρηση αρχείων εγγράφων, δακτυλογράφηση και αναπα¬ 
ραγωγή κειμένων, αναπαραγωγή σχεδίων, παροχή γενι¬ 
κών πληροφοριών προς τους πολίτες κλπ). 

- Χειρισμός του μηχανογραφικού εξοπλισμού που είναι 
αναγκαίος για την αποδοτική εκτέλεση των δραστηριο¬ 
τήτων του Γραφείου. 

- Παροχή γενικών πληροφοριών προς τους δημότες για 
θέματα της Διεύθυνσης. 

Γ. Σχεδιαστικές εργασίες 

- Εκτέλεση κάθε σύσης σχεδιαστικών εργασιών για τις 
ανάγκες της Διεύθυνσης. 

- Τήρηση αρχείου σχεδίων. 

Δ. Λειτουργίες Προμηθειών - Αποθήκης 

- Διαχείρηση προμηθειών κάθε φύσης υλικού που α¬ 
παιτείται για την εκτέλεση τεχνικών έργων, επισκευών ή 
συντηρήσεων σύμφωνα με το αντικείμενο των υπηρεσιών 
του Δήμου (υλικά ενσωματωμένα στα έργα, ανταλλακτι¬ 
κά, λιπαντικά, καύσιμα, λιπάσματα, φυτοφάρμακα, κλπ.). 

- Διαχείρηση προμηθειών των μηχανημάτων, οχημά¬ 
των, συσκευών, εργαλείων, επίπλων, μηχανών γραφείου 
και λοιπών παγίων στοιχείων. 

- Διαχείρηση προμηθειών υπηρεσιών που παρέχονται 
από τρίτους (μισθώσεις μεταφορικών μέσων και μηχανη¬ 
μάτων, ασφαλίσεις κλπ.), καθώς και για τα αναλώσιμα εί¬ 
δη γραφείου (γραφική ύλη, έπιπλα κλπ.). 

- Ετοιμασία των ετησίων Προγραμμάτων Προμηθειών 
σε συνεργασία με τις λοιπές υπηρεσίες του Δήμου. 

- Συγκέντρωση των αιτήσεων εκδήλωσης αναγκών προ¬ 
μήθειας ειδών από τις επί μέρους διοικητικές ενότητες 
του Δήμου. 

- Τήρηση των διαδικασιών για την έγκριση της σκοπι¬ 
μότητας κάθε προμήθειας και των διαδικασιών για την κα- 
τακύρωση των προς προμήθεια ειδών σε συγκεκριμένους 
προμηθευτές (Διακηρύξεις, διαγωνισμοί, λήψη προσφο¬ 
ρών, αξιολόγηση προσφορών, παραγγελίες ειδών κλπ.). 

- Παρακολούθηση της εκτέλεσης κάθε παραγγελίας 
μέχρι και της παραλαβής των παραγγελθέντων ειδών. 

- Φροντίδα για τη σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπηρε¬ 
σιακό μηχανισμό του Δήμου, που συστήνονται για την κα¬ 
τάρτιση προδιαγραφών, τη διενέργεια διαγωνισμών, τη 
λήψη και αξιολόγηση των προσφορών, την παραλαβή των 
παραγγελλομένων ειδών (ποσοτική / ποιοτική / εν λει¬ 
τουργία παραλαβή / οριστική παραλαβή). 

- Ετοιμασία περιοδικών απολογισμών των προγραμμά¬ 
των προμηθειών. 

- Φροντίδα για την τήρηση των διαδικασιών χαρακτηρι¬ 
σμού υλικών / εξοπλισμού ως αχρήστων ή υλικών που 
πλεονάζουν και τήρηση των διαδικασιών καταστροφής, 
απομάκρυνσης ή εκποίησης των υλικών αυτών. 

- Διενέργεια ερευνών αγοράς για την τεκμηρίωση της 
διαθεσιμότητας των ειδών που ενδιαφέρουν το Δήμο και 
τη λήψη στοιχείων τιμών προμήθειας. 

- Τήρηση αρχείου παγίων κινητών περιουσιακών στοι¬ 
χείων του Δήμου (μηχανήματα, οχήματα, συσκευές, εξο¬ 
πλισμός κ.λπ). 

- Παρακολούθηση της κατανομής των παγίων αυτών 
στις επιμέρους υπηρεσίες. 

- Φροντίδα για την τήρηση των διαδικασιών παραλαβής 
των κάθε είδους παγίων ή αναλωσίμων στοιχείων ή υλικών. 
Συγκέντρωση, έλεγχος των αποδεικτικών παραλαβής και 
ενημέρωση του Ταμείου για την αντίστοιχη πληρωμή των 
προμηθευτών. 

- Τήρηση των διαδικασιών παραλαβής παγίων ή ανα¬ 
λωσίμων υλικών από την Αποθήκη του Δήμου και ενημέ¬ 
ρωση των διαχειριστικών βιβλίων αποθεμάτων της Απο¬ 
θήκης (κατά ποσότητα και αξία). 

- Φροντίδα για τη φύλαξη και τακτοποίηση των ειδών 
της Αποθήκης. 

- Τήρηση των διαδικασιών χορήγησης των ειδών που 
τηρούνται τα αποθέματα της Αποθήκης του Δήμου στις ε¬ 
πιμέρους υπηρεσίες. Σχετική ενημέρωση των διαχειριστι¬ 
κών βιβλίων αποθεμάτων της αποθήκης. 

- Παρακολούθηση και ενημέρωση για τις αναλώσεις και 
την ανάγκη ανανέωσης των αποθεμάτων της Αποθήκης. 

- Λειτουργία ιδιαίτερης αποθήκης υλικών γραφείου. 

ΚΕΦΑΛΑΙΟ Β' 

Άρθρο 7 

Γ ενικός Γ ραμματέας 

Η Διεύθυνση του Υπηρεσιακού Μηχανισμού του Δήμου 
ασκείται από τον Γ ενικό Γ ραμματέα, στα πλαίσια των αρ¬ 
μοδιοτήτων, που του εκχωρεί ο Δήμαρχος με απόφασή 
του. Ο Γενικός Γραμματέας ευθύνεται έναντι των Πολιτι¬ 
κών Οργάνων του Δήμου και ιδιαίτερα έναντι του Δημάρ¬ 
χου, για την κανονική λειτουργία του υπηρεσιακού μηχα¬ 
νισμού του Δήμου, προγραμματίζοντας, οργανώνοντας, 
συντονίζοντας και ελέγχοντας τις επιμέρους δραστηριό¬ 
τητες των Υπηρεσιών έτσι ώστε να εξασφαλίζεται με απο¬ 
δοτικό τρόπο η αποτελεσματικότητα δράσης τους στην 
επιδίωξη των περιοδικών στόχων του Δήμου, με βάση τα 
προγράμματα που αποφασίζουν εκάστοτε τα πολιτικά 
όργανα. 

Ειδικότερα ο Γ ενικός Γ ραμματέας: 

1. Μεριμνά για τη συγκέντρωση από τα πολιτικά όργα¬ 
να των θεμάτων που αφορούν μελλοντικά αποφάσεις του 
Δήμου και για τα οποία ζητείται η επεξεργασία/συμβο- 
λή/τεκμηρίωση εκ μέρους του Υπηρεσιακού Μηχανισμού. 

2. Κατανέμει τα προηγούμενα θέματα στις διάφορες υ¬ 
πηρεσίες και δίνει εντολές για την προετοιμασία των αντί¬ 
στοιχων εισηγήσεων. 

3. Μεριμνά, με τη βοήθεια του γραφείου Προγραμματι¬ 
σμού, για την έγκαιρη προετοιμασία των κάθε φύσης ει¬ 
σηγήσεων του Υπηρεσιακού Μηχανισμού (ΥΜ) προς τα 
πολιτικά όργανα. Οι κυριότερες από τις εισηγήσεις αυτές 
περιλαμβάνουν εναλλακτικές λύσεις και προτάσεις για τη 
λήψη αποφάσεων και τη διαμόρφωση θέσεων, προτάσε¬ 
ων, στόχων, μεθοδολογίας, πολιτικών δράσης και προ¬ 
γραμμάτων δράσης του Δήμου. 

4. Προωθεί και υποστηρίζει, ενώπιον των πολιτικών ορ¬ 
γάνων του Δήμου, τις κάθε φύσης εισηγήσεις του Υπηρε¬ 
σιακού Μηχανισμού. 

5. Υποστηρίζει τα πολιτικά όργανα του Δήμου και ιδιαί¬ 
τερα το Δήμαρχο, διατυπώνοντας σε τελική μορφή τις α¬ 
ποφάσεις των οργάνων αυτών. 

6. Μεριμνά για την έγκαιρη ετοιμασία και εισήγηση 
προς τον Πολιτικό Μηχανισμό των περιοδικών προγραμ¬ 
μάτων δράσης του Δήμου. 

7. Μεριμνά για την έγκαιρη ετοιμασία και εισήγηση 
προς τον Πολιτικό Μηχανισμό τωνπεριοδικών προϋπολο¬ 
γισμών δράσης και λειτουργίας του Δήμου. 

8. Μεριμνά για την υλοποίηση των κάθε φύσης προτά¬ 


σεων του Πολιτικού Μηχανισμού του Δήμου καθόσον ε- 
ξαρτάται από τη δραστηριότητα των υπηρεσιών του Υπη¬ 
ρεσιακού Μηχανισμού. 

9. Οργανώνει, συντονίζει και ελέγχει τις δραστηριότη¬ 
τες των υπηρεσιών του Υπηρεσιακού Μηχανισμού κατά 
τρόπο ώστε να υλοποιούνται κανονικά τα προγράμματ 
δράσης ή οι συγκεκριμένες αποφάσεις και εντολές του 
Πολιτικού Μηχανισμού. 

10. Μεριμνά για την έγκαιρη ετοιμασία των περιοδικών 
απολογισμών δράσης του Δήμου σύμφωνα προς τα αντί¬ 
στοιχα προγράμματα ή τις συγκεκριμένες αποφάσεις και 
ενημερώνει σχετικά τον Πολιτικό Μηχανισμό. 

11. Μεριμνά για την έγκαιρη ετοιμασία των περιοδικών 
απολογισμών των προϋπολογισμών δράσης και λειτουρ¬ 
γίας του Δήμου και ενημερώνει σχετικά τον Πολιτικό Μη¬ 
χανισμό. 

12. Μεριμνά για την ετοιμασία των κάθε φύσης Κανονι¬ 
σμών που αφορούν τη δομή και τις διαδικασίες λειτουρ¬ 
γίας του Δήμου και υποβάλλει τους Κανονισμούς αυτούς 
προς έγκριση στα διοικητικά πολιτικά όργανα του Δήμου. 
Εισηγείται, όταν χρειάζεται, τη μεταβολή διατάξεων των 
Κανονισμών αυτών. 

13. Παρακολουθεί και ευθύνεται για την κανονική ε¬ 
φαρμογή των προηγουμένων Κανονισμών. Με βάση τις 
διατάξεις των Κανονισμών αυτών παίρνει τις προβλεπό- 
μενες για τη θέση του αποφάσεις και μεριμνά για την έ¬ 
γκαιρη ετοιμασία, συγκέντρωση και υποβολή προς τα πο¬ 
λιτικά όργανα των εγγράφων που πρέπει να υπογράφο¬ 
νται από τα όργανα αυτά. 

14. Στα πλαίσια των προηγουμένων Κανονισμών ή μετά 
από ειδικές εξουσιοδοτήσεις του Δημάρχου ελέγχει/υπο¬ 
γράφει συγκεκριμένα έγγραφα του Δήμου. 

15. Μεριμνά για την τήρηση των διατάξεων της νομο¬ 
θεσίας ή των ρυθμίσεων που προκύπτουν από αποφάσεις 
του Υπουργείου Εσωτερικών ή της Νομαρχίας και αφο¬ 
ρούν τις δραστηριότητες του Δήμου. 

16. Μεριμνά για τη βελτίωση της αποτελεσματικότητας 
δράσης του Υπηρεσιακού Μηχανισμού, την προσαρμογή 
της λειτουργίας του στις ανάγκες της τοπικής κοινωνίας 
και τη βελτίωση της απόδοσης του στελεχιακού δυναμι¬ 
κού και τωντεχνικών μέσωντου Δήμου. 

Άρθρο 8 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής ενότητας (Διεύθυν¬ 
σης / Τμήματος) ευθύνεται έναντι του αμέσως υπερκείμε¬ 
νου διοικητικού επιπέδου για την αποτελεσματική και α¬ 
ποδοτική εκτέλεση των λειτουργιών της ενότητας, προ¬ 
γραμματίζοντας, οργανώνοντας, στελεχώνοντας, 
συντονίζοντας και ελέγχοντας τις επί μέρους δραστηριό¬ 
τητες, έτσι ώστε να εκπληρώνονται οι περιοδικοί (ετήσιοι 
και μεσοπρόθεσμοι) στόχοι του Δήμου με βάση αντίστοι¬ 
χα προγράμματα δράσης. 

Ειδικότερα ο προϊστάμενος της Διεύθυνσης ή του Τ μή¬ 
ματος: - Διατυπώνει σε συνεργασία με το ιεραρχικά ανώ¬ 
τερο διοικητικό τους στόχους και τα προγράμματα δρά¬ 
σης της διοικητικής ενότητας καθώς και τους αντίστοι¬ 
χους προϋπολογισμούς, σε συνεργασία με τις 
Οικονομικές Υπηρεσίες. 

- Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

- Μεριμνά για την στελέχωση, την οργάνωση, τον συ¬ 
ντονισμό και τον έλεγχο των δραστηριοτήτων της διοικη¬ 
τικής ενότητας με τρόπο ώστε να υλοποιούνται αποτελε¬ 
σματικά τα προγράμματα δράσης και οι κατά περίπτωση 
αποφάσεις ή εντολές. 

- Εποπτεύει, αξιολογεί και προσανατολίζει το προσωπι- 

κό της διοικητικής ενότητας, μεριμνώντας για την ανάπτυ¬ 
ξη και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

- Προετοιμάζει τους απολογισμούς δράσης και οικονο¬ 
μικούς απολογισμούς, σε συνεργασία με τις Οικονομικές 
Υπηρεσίες. Καταρτίζει μηνιαίους ή τριμηνιαίους απολογι¬ 
σμούς δράσης και αναφέρει ιεραρχικά για τις υποθέσεις 
που εκκρεμούν και τις αποκλίσεις από τον προγραμματι¬ 
σμό. 

- Συνεργάζεται με την Υπηρεσία Προγραμματισμού για 
την από κοινού διατύπωση κάθε φύσης εισηγήσεων σχε¬ 
τικών με προτάσεις, αξιολόγηση εναλλακτικών λύσεων, 
διατύπωση στόχων, μεθοδολογίας, πολιτικών και προ¬ 
γραμμάτων δράσης που αναφέρονται στις λειτουργίες 
της διοικητικής ενότητας. 

- Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του την χαρα¬ 
κτηρίζει και την διανέμει στις αρμόδιες υπηρεσιακές μο¬ 
νάδες ή υπαλλήλους παρέχοντας τις αναγκαίες οδηγίες 
για τις ενέργειες που πρέπει να γίνουν. 

- Εισηγείται για θέματα αρμοδιότητας των διοικητικών 
μονάδων που εποπτεύει προς τον προϊστάμενο του ανώ¬ 
τερου ιεραρχικά επιπέδου και τα αρμόδια πολιτικά όργα¬ 
να και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

- Έχει το δικαίωμα τροποποίησης ή απόρριψης των υπη¬ 
ρεσιακών εισηγήσεων των κατώτερων ιεραρχικά επιπέδων 
με ενυπόγραφη πάντοτε σημείωσή του στα σχετικά έγγρα¬ 
φα και παράλληλη υποχρέωση έγκαιρης και αιτιολογημέ¬ 
νης ενημέρωσης του ανώτερου ιεραρχικά επιπέδου. 

- Δέχεται τους πολίτες και παρέχει τις αναγκαίες διευ- 
κρινήσεις σε περιπτώσεις παραπόνων και διαφορών σχε¬ 
τικών με τις υπηρεσίες που εποπτεύει. Εισηγείται συστή¬ 
ματα ενημέρωσης των δημοτών σχετικά με τις προσφε- 
ρόμενες υπηρεσίες, τα δικαιώματα και τις υποχρεώσεις 
τους έναντι του Δήμου σε συνεργασία με την Υπηρεσία 
Δημοσιότητας και επικοινωνίας. 

- Συγκεντρώνει στοιχεία χρήσιμα για τον προγραμματι¬ 
σμό και απολογισμό των δραστηριοτήτων της διοικητικής 
μονάδας του σε συνεργασία με την Υπηρεσία Προγραμα- 
τισμού και Μηχανοργάνωσης. 

- Συνεργάζεται με προϊσταμένους άλλων διοικητικών ε- 
νοτήτωντων υπηρεσιών ή θυγατρικών φορέωντου Δήμου 
για τον συντονισμό και την ολοκλήρωση των λειτουργιών 
του Δήμου. 

- Συνεργάζεται με τους φορείς εκτός Δήμου που σχετί¬ 
ζονται με τις λειτουργίες της διοικητικής μονάδας. 

- Είναι υπεύθυνος για την νομιμότητα των ενεργειών 
της διοικητικής μονάδας του. 

- Παρακολουθεί τη νομοθεσία, τις εξελίξεις της επιστή¬ 
μης και τεχνολογίας και τις εξελίξεις στον τοπικό, ελληνι¬ 
κό και διεθνές περιβάλλον, που έχουν σχέση με τις λει¬ 
τουργίες της διοικητικής ενότητας. Ενημερώνει το προ¬ 
σωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις εξελί¬ 
ξεις του εξωτερικού περιβάλλοντος. 

- Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της α¬ 
πόδοσης του ανθρώπινου δυναμικού και των τεχνικών μέ¬ 
σων, την καλύτερη εξυπηρέτηση του δημότη και την κα¬ 
λύτερη ανταπόκριση της διοικητικής μονάδας στις τοπι¬ 
κές ανάγκες. 

- Εκτελείτις λειτουργίες της μονάδας που εποπτεύει, οι 
οποίες δεν είναι δυνατό να εκτελεσθούν από τους υπαλ¬ 
λήλους της. 


ΑΡΘΡΟ 9 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 
9.1. Συμβούλιο Συντονισμού Δημοτικών Υπηρεσιών 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. 

Στο Συμβούλιο μετέχουν σε μόνιμη βάση ο Δήμαρχος, 
οι Αντιδήμαρχοι, ο Γεν. Γραμματέας και οι προϊστάμενοι 
των Διευθύνσεων και των αυτοτελών μονάδων. Στο Συμ¬ 
βούλιο μπορεί να συμμετέχουν κατά περίπτωση και άλλοι, 
όπως αιρετοί, υπηρεσιακά στελέχη και εκπρόσωποι Νομι¬ 
κών προσώπων και επιχειρήσεων του Δήμου. Όταν το 
Συμβούλιο συζητά θέματα σχετικά με το προσωπικό του 
Δήμου, συμμετέχει και εκπρόσωπος του σωματείου των 
εργαζομένων. 

Πρόεδρος του οργάνου είναι ο Δήμαρχος, ο οποίος κα¬ 
θορίζει τον τρόπο λειτουργίας του και τα θέματα της ημε¬ 
ρήσιας διάταξης των συνεδριάσεων. Γραμματέας του 
Συμβουλίου είναι ο Γεν. Γ ραμματέας ή ένα υπηρεσιακό 
στέλεχος, οριζόμενο από τον Δήμαρχο. Αρμοδιότητα του 
Γραμματέα είναι η επίδοση της ημερήσιας διάταξης των 
συνεδριάσεων, η ειδοποίηση των μελών και η ετοιμασία 
συνοπτικών πρακτικών. 

Το Γραφείο Προγραμματισμού υποστηρίζει τη λει¬ 
τουργία του Συμβουλίου με τεχνική και επιστημονική υ¬ 
ποστήριξη και φροντίζει σε συνεργασία με τον Γραμμα¬ 
τέα του Συμβουλίου για τον προγραμματισμό της ημερή¬ 
σιας διάταξης των συναντήσεών του και την ετοιμασία 
συνοπτικών πρακτικών. Τα πρακτικά αυτά κοινοποιούνται 
σε πάγια βάση σε όλους τους προϊσταμένους των μη αυ¬ 
τοτελών διοικητικών ενοτήτων του Δήμου, στους οποίους 
δίνεται και σχετική τακτική ενημέρωση από τους προϊ¬ 
σταμένους Διευθύνσεων. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Δήμου και ειδικότερα ο 
προγραμματισμός και ο απολογισμός της δραστηριότη¬ 
τας του Δήμου, η αλληλοενημέρωση και η οριζόντια συ¬ 
νεργασία μεταξύ των υπηρεσιών και η επίλυση διατμημα- 
τικών προβλημάτων. 

Ειδικότερα το Συμβούλιο συγκαλείται με ευθύνη του 
Δημάρχου τουλάχιστον μία φορά το μήνα. Τα κυριότερα 
θέματα που συζητούνται στο Συμβούλιο περιλαμβά¬ 
νουν: 

- Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου. 

-Την κατανομή της ευθύνης και τον συντονισμό των επι¬ 
μέρους δραστηριοτήτων / ενεργειών του προγραμμάτων 
δράσης που έχουν ανατεθεί στις υπηρεσίες του Δήμου. 

- Την πρόοδο των επιμέρους δραστηριοτήτων / ενερ¬ 
γειών των προγραμμάτων δράσης. 

- Την επισήμανση προβλημάτων στην πορεία εκτέλεσης 
των προγραμμάτων δράσης και τη λειτουργία των υπηρε¬ 
σιών του Δήμου, την αναζήτηση και συμφωνία αντιστοί¬ 
χων λύσεων και την εισήγηση σχετικών αποφάσεων προς 
τα πολιτικά όργανα του Δήμου. 

9.2 Συντονιστικά Συμβούλια Διεύθυνσης 

Σε κάθε Διεύθυνση, λειτουργούν Συντονιστικά Συμβού¬ 
λια Διεύθυνσης με ρόλο παραπλήσιο με ότι προβλέπεται 
για το Συμβούλιο Προγραμματισμού / Συντονισμού Δή¬ 
μου, αλλά προσαρμοσμένο στο διοικητικό επίπεδο της Δι¬ 
εύθυνσης. Ο τρόπος λειτουργίας κάθε Συντονιστικού 
Συμβουλίου εξειδικεύεται με βάση τις ιδιαίτερες συνθή¬ 
κες και ανάγκες της αντίστοιχης διοικητικής ενότητας με 
απόφαση του Δημάρχου, μετά από εισήγηση του αρμοδι- 

ου προϊσταμένου Διεύθυνσης και συζήτηση στο Συμβού¬ 
λιο Προγραμματισμού / Συντονισμού Δήμου. 

9.3 Ολομέλειες Τμημάτων ή Αυτοτελών Γραφείων. 

Στο επίπεδο των Τμημάτων ή Αυτοτελών Γραφείων ο 

συντονισμός και η συμμετοχή των υπαλλήλων του Δήμου 
εξασφαλίζεται με τακτικές συντονιστικές συσκέψεις με α¬ 
ντικείμενο την αλληλοενημέρωση και την επισήμανση και 
αντιμετώπιση προβλημάτων των σχετικών λειτουργιών, 
τη βελτίωση της ποιότητας των υπηρεσιών κ.λπ. 

9.4 Διατμηματικές ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού και από τα δύο Τμήματα, δημιουργού- 
νται ομάδες εργασίας για τις οποίες ορίζονται συντονι¬ 
στές με απόφαση του Δημάρχου. 

9.5 Ολομέλειες προσωπικού Δήμου, 

Το προσωπικό του Δήμου συναντάται σε ολομέλεια σε 
τακτική βάση με το Δήμαρχο και τη Δημοτική Αρχή με α¬ 
ντικείμενο την ενημέρωσή του για την πορεία του Δήμου, 
την ενημέρωση της Δημοτικής Αρχής για τις απόψεις του 
προσωπικού και την άμεση αντιμετώπιση προβλημάτων 
και δυσλειτουργιών. 

Άρθρο 10 

Κανονισμοί Λειτουργίας των Υπηρεσιών του Δήμου. 

Οι θέσεις εργασίας κάθε διοικητικής ενότητας με τις α¬ 
νάλογες περιγραφές εργασίας, η εσωτερική κατανομή α¬ 
ντικειμένων και η ανάθεση αρμοδιοτήτων στο προσωπικό 
του Δήμου, καθώς και οποιαδήποτε άλλη εσωτερική δια¬ 
δικασία διοίκησης ή λειτουργίας του Δήμου, ορίζονται με 
αποφάσεις του Δημάρχου μετά από εισήγηση του Γ ρα¬ 
φείου Προγραμματισμού και συζήτηση το Συμβούλιο Συ¬ 
ντονισμού Υπηρεσιών στο πλαίσιο ενός ενιαίου, κωδικο- 
ποιημένου και τακτικά αναθεωρούμενου Κανονισμού Λει- 
οτυργίας της κάθε υπηρεσίας ή του συνόλου των 
υπηρεσιών του Δήμου. 

ΚΕΦΑΛΑΙΟ Γ 
ΟΡΓΑΝΙΚΕΣ ΘΕΣΕΙΣ 

Άρθρο 11 
Ειδικές θέσεις: 

Μία (1) θέση Γενικού Γραμματέα. 

Μία (1) θέση ιδιαιτέρου Γραμματέα. 

Δύο (2) θέσεις Ειδικών Συνεργατών ή Ειδικών Συμβού¬ 
λων ή Επιστημονικών Συνεργατών (άρθρο 67 Ν. 1416/84 
όπως τροποποιήθηκε με το άρθρο 26 του Ν. 1832/89 και 
το άρθρο 12 του Ν. 2130/98 και το άρθρο 57 του Ν. 
2218/94) 

Άρθρο 12 
Θέσεις Δικηγόρων 

Μία (1) θέση Δικηγόρου (όπως διέπεται από τις διατά¬ 
ξεις του άρθρου 245 και επόμενα του Ν. 1188/81, όπως 
τροποποιήθηκε με το άρθρο 26 του Ν. 1832/89). 

Άρθρο 13 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

- Οι θέσεις των ΚΑΤΗΓΟΡΙΩΝ ΠΕ, ΤΕ και ΔΕ κατατάσ¬ 
σονται στους βαθμούς Δ (εισαγωγικός), Γ. Β και Α (κατα¬ 
ληκτικός). 

- Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

- Τα προσόντα διορισμού των θέσεων περιγράφονται 
στο 0·Δ. 37α/87, στο Π.Δ. 22/90 και 

Οι θέσεις που προβλέπονται ανά κατηγορία και κλάδο 
είναι οι εξής: 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος Θέσεις 

ΠΕΙ Διοικητικών 5 (πέντε) 

ΠΕ3 Πολιτικών μηχ/κών 5 (πέντε) 

ΠΕ4 Αρχιτεκτόνων μηχ/κών 4 (τέσσσερεις) 

ΠΕ5 Ηλεκτρολόγων Μηχ/κών 1 (μία) 

ΠΕ5 Ηλεκτρολόγων Μηχανολόγων 1 (μία) 

ΠΕ6 Τοπογράφων Μηχ/κών 3 (τρεις) 

ΠΕ7 Χημικών μηχ/κών (περιβαντολόγος) 1 (μία) 

ΠΕ9 Γεωπόνων(άρχιτ/κής τοπίου ή 

φυτ/κής παραγ) 1 (μία) 

ΠΕ11 Πληροφορικής (Οικονομικού) 1 (μία) 

ΠΕ Πολιτ. Μηχ. ή Αρχιτ. Μηχ. 

(Πολεοδόμος) 1 (μία) 

ΠΕ Πολιτ. Μηχ. ή Αρχιτ. Μηχ. 

(Χωροταξίας) 1 (μία) 

ΣΥΝΟΛΟ 24 (είκοσι τέσσερις) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος Θέσεις 

ΤΕ2 Κοινωνικών Λειτουργών 1 (μία) 

ΤΕ3 Τεχνολόγων Πολιτικών μηχανικών 5 (πέντε) 

ΤΕ4 Τεχνολόγων ηλεκτρολόγων μηχ/κών 1 (μία) 

ΤΕ5 Τεχνολόγων Τοπογράφων μηχ/κών 2 (δύο) 

ΤΕ11 Εποπτών Δημόσιας υγείας 2 (δυο) 

ΤΕ 13 Τεχνολόγων Γεωπονίας (Αρχιτεκτονικής 2 (δύο) 

τοπίου ή Αστικού πρασίνου) 

ΤΕ 17 Τεχν. Διοικ/κών - Λογιστών 6 (έξη) 

ΤΕ22 Διοίκησης μονάδων Τοπ. Αυτ/σης 1 (μία) 

ΣΥΝΟΛΟ 20 (είκοσι) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 

Θέσεις 

ΔΕΙ 

Διοικητικών 

24 (είκοσι τέσσερεις) 

ΔΕ2 

Εποπτών καθαριότητος 

1 (μία) 

ΔΕ5 

Δομικών έργων 

10 (δέκα) 

ΔΕ6 

Σχεδιαστών 

4 (τέσσερεις) 

ΔΕ23 

Ειδικού Προσωπικού 



(Δημοτική Αστυνομία) 

30 (τριάντα) 

ΔΕ24 

Ηλεκτρολόγων 

3 (τρεις) 

ΔΕ28 

Χειριστών μηχ/των έργων 

4 (τέσσερεις) 

ΔΕ29 

Οδηγών 

10 (δέκα) 

ΔΕ30 

Τεχνιτών γενικά 

6 (έξη) 

ΔΕ35 

Δενδροκηπουρών και κηπουρών - 



ανθοκόμων 

20 (είκοσι) 

ΔΕ38 

Χε ιριστών Η/Ύ 

2 (δύο) 


ΣΥΝΟΛΟ 

114 (εκατόν δέκα 


τέσσερεις) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΥΕ1 

Κλητήρων - Γ ενικών καθηκόντων 

3 (τρεις) 

ΥΕ2 

Επιστατών καθαριότητος 

(μία) 

ΥΕ 10 

Εργατών Νεκροταφείων 

3 (τρεις) 

ΥΕ16 

Εργατών καθαριότητος - 
γενικών καθηκόντων 

30 (τριάντα) 


ΣΥΝΟΛΟ 

37 (τριάντα επτά) 


Άρθρο 14 

Προσωρινές θέσεις με σχέση εργασίας Δημοσίου Δικαίου 


Κλάδος Θέσεις 

ΠΕ3 Πολιτικών Μηχ/κών 1 (μία) 

ΤΕ3 Τεχνολόγων Μηχ/κών 1 (μία) 

ΔΕΙ Διοικητικών 2 (δύο) 

ΔΕ5 Δομικών έργων 4 (τέσσερεις) 

ΔΕ24 Ηλεκτρολόγων 1 (μία) 

ΔΕ28 Χειριστών μηχ/των 1 (μία) 

ΔΕ29 Οδηγών 4 (τέσσερεις) 

ΔΕ30 Τεχνιτών γενικά 5 (πέντε) 

ΥΕ16 Εργατών καθ/τος-Γενικών καθηκόντων 4 (τέσσερεις) 

ΣΥΝΟΛΟ 23 (είκοσι τρεις) 

- Οι θέσεις του ανωτέρω άρθρου κενούμενες με οποι- 
ονδήποτε τρόπο καταργούνται. 

Άρθρο 15 

Προσωρινές θέσεις με Σύμβαση εργασίας ιδιωτικού δι¬ 
καίου αορίστου χρόνου ολικής Απασχόλησης. 


Ειδικότητα 

Εργατών καθαριότητος - 
γενικών καθηκόντων 
δενδροκηπουρών 
Εργατών κήπων 
τεχνιτών γενικά 
Οδηγών αυτ/των 
Τοπογράφων (εμπειρ/χνων) 
Ηλεκτροτεχνιτών 
Εργατών κοιμητηρίου 

ΣΥΝΟΛΟ 


Θέσεις 

5 (πέντε) 

3 (τρεις) 

6(έξη) 

1 (μία) 

1 (μία) 

1 (μία) 

1 (μία) 

1 (μία) 

19 (δέκα εννέα) 


- Στο τμήμα περιβάλλοντος προΐσταται μόνιμος υπάλ- 
ληλοΣ ΠΕ7 (περιβαντολλόγος ) ή ΠΕ9. Ελλείψει αυτών 
ΤΕ13 και ελλείψει αυτού ΤΕ11 και ελλείψει αυτών ΔΕ5. 

- Στο τμήμα Διοικητικής και λογιστικής υποστήριξης 
προΐσταται μόνιμος υπάλληλος ΠΕΙ ελλείψει αιιτού ΤΕ17. 

Η επιλογή των προϊσταμένων διευθύνσεων και τμημά¬ 
των γίνεται πάντοτε σύμφωνα με την ισχύουσα κάθε φο¬ 
ρά Νομοθεσία και σε καμία περίπτωση δεν μπορεί να 
προΐστανται υπάλληλοι με βαθμό μικρότερο από άλλους 
υπαλλήλουςτου ιδίου τμήματος καιτης ίδιας κατηγορίας. 

Άθρο 18 

Τελικές διατάξεις 

- Κατά την έναρξη της ισχύος του παρόντος οργανι¬ 
σμού οι υπηρετούντες στον Δήμο υπάλληλοι κατατάσσο¬ 
νται στις αντίστοιχες θέσεις των σχετικών κλάδων. 

- Η κατανομή του προσωπικού στις επιμέρους οργανικές 
μονάδες γίνεται με απόφαση του Δημάρχου λαμβάνοντας 
υπόψη τις λειτουργικές ανάγκες των μονάδων, τα προσό¬ 
ντα, την εμπειρία και τις ειδικές γνώσεις των υπαλλήλων. 

- Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε σχετική απόφαση. 


Αρθρο 16 

Θέσεις με σχέση εργασίας ιδιωτικού δικαίου ορισμένου 


χρόνου. 

Ειδικότητα Θέσεις 

Οδηγών αυτ/των 5 (πέντε) 

Εργατών γενικών καθηκόντων 10 (δέκα) 
Εργατών Νεκροταφείου 2 (δύο) 

Τεχνιτών (γενικά) 6 (έξη) 

Χειριστών μηχ/των 2 (δύο) 

Μηχανοτεχνιτών αυτ/των 2 (δύο) 

Βοηθητικού γενικά Προσωπικού 5 (πέντε) 
Ηλεκτροτεχνιτών αυτ/των 1 (μία) 

Ιατρών 1 (μία) 

Τοπογράφων 1 (μία) 

Δομικών έργων 5 (πέντε) 

ΣΥΝΟΛΟ 40 (σαράντα) 

Άρθρο 17 


ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου 
προΐστανται μόνιμοι υπάλληλοι των εξής κλάδων: 

- Αυτοτελές Γραφείο Προγραμματισμού οργάνωσης 
και πληροφορικής προΐσταται μόνιμος υπάλληλος του 
κλάδου ΠΕΙ. 

- Στη διεύθυνση Διοικητικών και Οικονομικών Υπη¬ 
ρεσιών προΐσταται μόνιμος υπάλληλος του κλάδου 
ΠΕΙ. 

- Στο τμήμα Διοικητικών Λειτουργιών προΐσταται μόνι¬ 
μος υπάλληλος και ελλείψει αυτού ΤΕ22 ελλείψει αυτού 
ΤΕ17 και ελλείψει αυτών ΔΕΙ. 

- Στο τμήμα Οικονομικών Λειτουργιών προΐσταται μόνι¬ 
μος υπάλληλος ΠΕΙ ελλείψει αυτού ΤΕ17, ελλείψει αυτού 
ΤΕ22 και ελλείψει αυτών ΔΕΙ. 

- Στη Διεύθυνση Τεχνικών υπηρεσιών και περιβάλλο¬ 
ντος προΐσταται μόνιμος υπάλληλος ΠΕ3 ή ΠΕ4 ή ΠΕ5 ή 
ΠΕ6. 

- Στο τμήμα τεχνικών έργων και μελετών προΐσταται μό¬ 
νιμος υπάλληλος ΠΕ3 ή ΠΕ4 ή ΠΕ5 ή ΠΕ6. 

- Στο τμήμα πολεοδομίας και πολεοδομικών εφαρμο¬ 
γών προΐσταται μόνιμος υπάλληλος ΠΕ3 ή ΠΕ4 πολεοδό¬ 
μος ή ΠΕ4 ή ΠΕ6 ή ΠΕ5. 


Ακροτελεύτιο Αρθρο 
Κάλυψη δαπάνης 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 505.300.000 στους αντί¬ 
στοιχους κωδικούς Αριθμούς για την κάλυψη της μισθο¬ 
δοσίας του υπηρετούντος προσωπικού και τυχόν προ- 
βλεπομένου. 

Η δαπάνη που προκαλείται σε βάρος του προϋπολογι¬ 
σμού από τις διατάξεις της απόφασης αυτής δεν είναι 
δυνατόν να προσδιοριστεί. 

ΠΡΟΤΕΙΝΟΜΕΝΟ ΟΡΓΑΝΟΓΡΑΜΜΑ 
ΔΗΜΟΥ ΑΡΤΑΙΩΝ 


ΠΟΛΙΤΙΚΑ ΟΡΓΑΝΑ / 
ΓΕΝΙΚΟΣ ΓΡΑΜΜΑΤΕΑΣ 


-Αυτοτελές Γ ραφείο Υποστήριξης 
Πολιτικών οργάνων 
Δημοσιότητας 

-Νομικής υποστήριξης 

Δ/ΣΝΗ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

-ΤΜΗΜΑ ΔΙΟΙΚΗΤΙΚΩΝ 
ΛΕΙΤΟΥΡΓΙΩΝ 

ΤΜΗΜΑ ΟΙΚΟΝΟΜΙΚΩΝ 
ΛΕΙΤΟΥΡΓΙΩΝ 


Αυτοτελές Γραφείο 
Προγραμματισμού Οργάνωσης, 
Πληροφορικής και Ευρωπαϊ¬ 
κών Προγραμμάτων 

Συμβούλιο Συντονισμού Υπηρεσιών 

ΔΙΕΥΘΥΝΣΗ ΤΕΧΝΙΚΩΝ 
ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ 

ΤΜΗΜΑ ΤΕΧΝΙΚΩΝ ΕΡΓΩΝ ΚΑΙ 
ΜΕΛΕΤΩΝ 

ΤΜΗΜΑ ΠΟΛΕΟΔΟΜΙΑΣ ΚΑΙ 
ΠΟΛΕΟΔΟΜΙΚΩΝ ΕΦΑΡΜΟΓΩΝ 

ΤΜΗΜΑ ΠΕΡΙΒΑΛΛΟΝΤΟΣ 

ΤΜΗΜΑ ΔΙΟΙΚΗΤΙΚΗΣ ΚΑΙ 
ΛΟΓΙΣΤΙΚΗΣ ΥΠΟΣΤΗΡΙΞΗΣ 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 19 Ιουλίου 1999 
Με εντολή Γ ενικού Γ ραμματέα Περιφέρειας 
Ο Διευθυντής 

ΓΕΩΡΓΙΟΣ ΑΝΑΓΝΩΣΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




